text
stringlengths 1
436k
⌀ |
|---|
الرقم الدولي لمعياري ديال لكتاب (ردمك) ؤلا نّمرة دّولية لمعيارية د لكتاب (بلونݣلي: "International Standard Book Number (ISBN)") هو مُعَرِّف رقمي تجاري ديال لكتوبا مصمم باش يكون وحيد، يعني كل كتاب عندو رقم ديالو بوحدو. الناشرين كيشريو الردمكات من شي فرع ديال لوكالة الدولية ديال الردمك.
كل طبعة ولا طريقة نشر مختالفة ديال لكتوبا عندها ردمك ديالها لخاص (ما عدا يلا كان تنشر قبل وعاوتاني دابا رجع). مثلا طبعات كتاب إلكتروني، غلاف بالوراق، غلاف فني ديال نفس الكتاب كل وحدة غادي يكون عندها ردمك ديالها الخاص. الردمكات اللي قبل من 2007 كان فيهم عشرة د نّماري، ؤالردمكات اللي خرجو من بعد 1 يناير 2007 كلهم فيهم تلاتعش رقم. كيفاش كيتحطو الردمكات كتختالف من دولة لدولة ؤكل دولة عندها طريقتها، ؤغالبا هاد الطريقة كتكون مرتابطة بصناعة النشر فالدولة واش صغيرة ولا كبيرة.
الصيغة التعريفية اللولة ديال الردمك بانت ف1967، معتامدة على الترقيم المعياري ديال الكتاب (تمك) ("Standard Book Numbering (SBN)") اللي كان فيه تسعوت نّماري وبان ف1966. صيغة 10-نماري ديال الردمك طوراتها المنظمة الدولية ديال لمعايير (آيزو) ؤنشراتها ف1970 على أساس معيار دولي "آيزو 2108". التمك ديال 9 نماري ممكن يتحول للردمك ديال 10 نماري يلا زدتي ليه '0' فاللول.
لكتوبا لي كيتنشرو بشكل شخصي بعض لمرات ما كيكونش عندهم الردمك. لوكالة الدولية ديال الردمك كتعطي الردمكات لبحال هاد لكتوبا ك مبادرة من عندها.
معرف آخر، هو الرقم الدولي المعياري التسلسلي (ردمت) كيكون عند لمنشورات الدورية بحال لمجلات والجورنالات. أما الرقم الدولي لمعياري ديال لموسيقا (ردمم) فا كيكون عند لقطاعي لموسيقية.
|
الزاوية النحلية جماعة ترابية قروية كاينة ف إقليم شيشاوة، جهة مراكش آسفي، ساكنين فيها 10757 واحد، على حسب لإحصاء لعام 2014.
|
الزاويت جماعة ترابية قروية كاينة ف إقليم الصويرة، جهة مراكش آسفي، ساكنين فيها 6341 واحد، على حسب لإحصاء لعام 2014.
|
السبيعات جماعة ترابية قروية كاينة ف إقليم اليوسفية، جهة مراكش آسفي، ساكنين فيها 14986 واحد، على حسب لإحصاء لعام 2014.
|
السعادلة جماعة ترابية قروية كاينة ف إقليم آسفي، جهة مراكش آسفي، ساكنين فيها 16633 واحد، على حسب لإحصاء لعام 2014.
|
السعودية، رسميا لمملكة لعربية السعودية هي بلاد ف لغرب ديال آسيا، واخدة لأغلبية ديال شبه لجزيرة لعربية، و أكبر دولة ف الشرق لأوسط من ناحية لمساحة. تايحدّوها من الشمال لعراق و لأردن، من الشرق لكويت و قطر و لإمارات و لبحرين، من لجنوب ليامان و سلطنة عمان، و من لغرب لبحر لحمر.
السعودية واخدة سميّتها من لعائلة ديال آل سعود، اللي حاكمة لبلاد من 1932. قبل كانت سميتها مملكة لحجاز و نجد، و حكموها بزاف د لبدان ف التاريخ منها لأمويين و لعباسيين و لفاطميين و الدولة لعتمانية. لبلاصة اللي السعودية دابا معروفة ف لعالم حيت هي لبلاصة اللي خرج منها لإسلام، و تولد و عاش فيها النبي محمد. بزاف د لبلايص مهمة ف لإسلام (بحال مكة و لمدينة، و لكعبة) جات ف السعودية، و تيجيو ليها الناس اللي باغين يمشيو للحج ولاّ لعمرة من لعالم كلّو. هادشي تيخلي السعودية بلاد عندها بلاصة مهمة، و تادخّل بزاف د الربح من هادشي (12 مليار دولار ف لعام).
تيسكنو ف السعودية تقريبا 34.2 مليون د الناس، و لعاصمة ديالها هي الرياض. اللغة الرسمية د لبلاد هي لعربية، و لفلوس اللي تاتخدّم هي الريال السعودي. السعودية عندها قتصاد صحيح (مرتبة هي 19 أكبر قتصاد ف لعالم) حيت عندها لپطرول بزاف (هي تاني أكتر بلاد كاتصدّر لپطرول ف لعالم). هي داخلة ف بزاف د لمنضمات لعالمية بحال لأمم لمتحدة و لجامعة د الدول لعربية و منضمة التعاون لإسلامي و مجلس التعاون د دول لخليج و جي 20 و صندوق النقد الدولي و منضمة التجارة لعالمية و أوپيك.
|
السعيدات جماعة ترابية قروية كاينة ف إقليم شيشاوة، جهة مراكش آسفي، ساكنين فيها 6427 واحد، على حسب لإحصاء لعام 2014.
|
السكات د الخرفان (ب نّݣليزية The Silence of the Lambs) فيلم ميركاني خرج فعام 1991 بطولة د أنطوني هوپكينز فدور "هانيبال ليكتر" لي ربح لجائزة دالأوسكار ك أفضل ممثل على دور ديالو فهاد لفيلم. ؤشاركات معاه جودي فوستر فثمثيل فدور "كلاريس ستارلينغ" ؤلي حتى هي ربحات لجائزة دالأوسكار دأفضل ممثلة. ؤشارك معاهوم حتى سكوت غلين فدور "جاك كروفورد" ؤتيد ليفين فدور لقتال لمتسلسل "بافالو بيل",لفيلم دار الإخراج ديالو جوناثان ديم. .
لقصة دلفيلم.
فمكتب التحقيقات الفدرالي. السطاجيرة كلاريس ستارلينج (جودي فوستر) خدامة من نيتها باش تأڤونصي ف لكريار ديالها ، ؤفنفس لوقت كتحاول تخبي الأصل ؤلحقيقة ديالها فغرب فرجينيا حيث إلى جاب الله شي واحد عرف الأصل ديالها غيحكرها وإنقص منها، من بعد ما تسالي التكوين ديالها كلاريس ستارلينج كطمح باش تخدم مع لفرقة لمختصة بعلوم السلوك .لي كيسيرها جاك كروفورد (سكوت جلين).ؤهي مازال سطاجيرة طلب منها روفورد تطلب من الدكتور هانيبال ليكتر (السير أنتوني هوبكنز) باش إعونها فواحد لقضية خدامة عليها ديال وحد لقتال متسلسل، الدكتور هانيبال ليكتر لي هو طبيب دنفس كاين فلحبس مدة ثمن سنين ؤفبلاصة لي فيها لعسة بزاف.على ود كيقتل الناس ؤكيكلهوم ,غيرفض فلول إعونها من بعد غيتعاون معها ولكن بشروط... .من هنا غتبدا لقصة لحقيقية دلفيلم ؤوحدا من أجمل مشاهد دثمثيل لي دازو فسينيما.
|
السمارة جماعة ترابية حضرية كاينة ف إقليم/عمالة السمارة، جهة لعيون سأقية لحمرا، ساكنين فيها 50016 واحد، على حسب لإحصاء لعام 2014.
|
سّنة ضّوئية (ب نّݣليزية Light Year) لي الرمز ديالها ly هي واحد لعبرة د طّول باش كانحسبو لمسافات لكبيرة و لبعيدة بزاف بحال لمسافة بين لرض و النجوم. سّنة ضّوئية هيا لمسافة لي كيضربها شّعا ف عام يولياني واحد (365,25 يوم)، ؤ كاتساوي تقريبا 9,46 طريليون كيلوميطر.
حيت "سنة ضوئية" فيها كلمت "سنة"، بزاف د نّاس كيحساب ليهوم بلي عبرة د زّمان. سّنة ضّوئية كاتّخدم ف تّعبير على لبعوديات بين نّجوم و لمجرات، سيرتو ف سياقات ماشي حتيرافية، بحال ف مجلات علمية موجّهة ل عامت نّاس. ف لأبحات لعلمية، لعولاما أغلبية كيخدّمو لپارصيك (ب ) لي كيساوي 3,26 سنة ضوئية.
|
الصهريج جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 15307 واحد، على حسب لإحصاء لعام 2014.
|
السودان، (رسميا: لجمهورية د السودان)، هي بلاد جات ف شمال شرق إفريقيا. تايحدّوها من الشمال مصر و ليبيا، من لغرب تشاد، من لجنوب جمهورية وسط إفريقيا، جنوب السودان و إتيوپيا، و من الشرق إيريطيريا و لبحر لحمر. هي تالت أكبر بلاد من ناحية لمساحة ف إفريقيا (مورا لجزائر و جمهورية لكونݣو ديموقراطية)، و تيدوز منها لواد د النيل.
لبلاصة اللي فيها السودان دابا تستعمرات من بريطانيا ف 1898، اللي بقات تمّا تال 1 يناير 1956. قبل من 2011، كانت السودان هي أكبر بلاد ف إفريقيا، ولكن نفاصل منها الطرف لجنوبي ديالها (اللي لأغلبية ديال السكان ديالو مسيحيين و ما تيهضروش لعربية)، اللي ولاّ بلاد جديدة هي "جنوب السودان". لأغلبية ديال السودانيين مسلمين، و من 1983 تال 2020 كانت لقوانين ديال الشريعة تاتطبّق ف لبلاد. ف 2020، ولاّت السودان دولة علمانية.
تيسكنو ف السودان تقريبا 41.5 مليون د الناس، و لعاصمة ديالها هي لخرطوم. اللغة الرسمية ديال لبلاد هي لعربية، و لفلوس اللي كاتخدّم هي لجنيه السوداني. السودان داخلة مع بزاف ديال لمنضمات الدولية بحال لأمم لمتحدة و لجامعة د الدول لعربية و ليتيحاد لإفريقي و منضمة التعاون لإسلامي.
|
السوشي هي واحد النوع د المكلة جاپونية مشهورة بزاف . كتصاوب فالكوزينة الجاپونية من الروز معا لهبرة ديال لحوت خضر مقطعة على شكل د مستطيل.
|
السويد, رسميا لمملكة د السويد هي واحد لبلاد فالشمال لغربي د أوروبا تيسكن فيها تقريبا 10.3 مليون واحد. تاتحدًها النورڤيج من لغرب و الشمال، و فينلاندا من الشرق و الشمال. ما بينها وبين الدانمارك لقنطرة ديال أوريسوند. لعاصمة د السويد هي سطوكهولم.
السويد داخلة فالاتحاد الأوروپي، وتاتخدًم العملة د لكرونا السويدية. لملك ديالها ديال دابا سميتو كارل ݣوسطاف 16، واللغة الرسمية فيها هي السويدية.
|
السينيݣال، رسميا لجمهورية د السينيݣال (ب لفرانساوية: République du Sénégal - ب لوولوف: Réewum Senegaal) هي بلاد جات ف لغرب د إفريقيا، ف لجنوب د لواد د السينيݣال. تاتحدّها من الشمال موريطانيا، من لغرب لمحيط لأطلسي، من الشرق مالي، و من لجنوب غينيا و غينيا بيصًاو. من غير هاد لحدود، السينيݣال ضايرة على بلاد آخرا من ݣاع الجوايه (هاد لبلاد جات داخلة فيها كاملة، من غير لغرب، اللي كيطل على لبحر)، و اللي هي ݣامبيا.
لبلاصة اللي فيها السينيݣال دابا تستعمرات من فرانسا ف لوسط د لقرن 19 (جوايه 1850)، و لكن شي بلايص ستعمراتهم بريطانيا (ولاّو مبعد هوما ݣامبيا). لحدود اللي تدارت ما بيناهم بجوج كانت هي باللي ݣامبيا غا تكون هي لبلاصة اللي ما بين 10 كيلوميطر من الشمال و لجنوب ديال لواد ݣامبيا، و داكشي لاخر هو السينيݣال. ستاقلات السينيݣال من فرانسا ف 20 يونيو 1960، و دارت دولة وحدا مع مالي كانت سميتها "لفيديرالية د مالي". هاد الدولة تفرقات مورا شهراين (20 غشت 1960)، و ولاّت كل وحدا فيهم بلاد. ما بين 1982 و 1989 تجمعات السينيݣال و ݣامبيا ف بلاد وحدا كانت سميتها "سينيݣامبيا" و تا هي تفرقات. ف 1991 سيناو بجوج اتفاقية ديال الصحبة و لمعاونة بيناتهم، و اللي باقي متبعينها تال دابا.
تيسكنو ف السينيݣال تقريبا 16 لمليون د الناس، و لعاصمة ديالها هي داكار. اللغة الرسمية د لبلاد هي لفرانساوية (اللغة د لوولوف كاتخدّم بزاف تا هي)، و لفلوس اللي كيتخدّمو هوما لفرنك ديال غرب إفريقيا. السينيݣال دولة داخلة ف بزاف د لمنضمات الدولية بحال لأمم لمتحدة و لإتحاد لإفريقي و إيكوواس.
|
حسني شقرون, اللي معروف تا بالشاب حسني (مزيود ف 1 فبراير 1968 ف وهران - 29 شتنبر 1994) كان مغني د الراي جزائري وواحد من أكبر لمغنيين د الراي فالتاريخ. كان تيتسمًا بلملك د الراي سونتيمونطال و بأسطورة الراي. الشاب حسني حطًم بزاف د لأرقام قياسية فالزربة اللي كان تيخرج بيها لألبومات (175 ألبوم) و لعدد د شحال كانو تيتباعو منها.
حياتو.
تولد حسني شقرون ف وهران نهار 1 فبراير 1968 فعائلة فقيرة. كان باه حداد, وكانو عندو 7 د الدراري حسني واحد منهم. ملًي دار 9 سنين, تقيد حسني مع لفرقة د كورة د لجمعية الرياضية لمدينة وهران (ASMO), اللي كانت تاتلعب فالدرجة التانية د لجزائر. ملًي دار 15 لعام, تضرب ضربة خايبة ومشا للصبيطار وبقا فيه بزاف د السيمانات. منين خرج من الصبيطار, غلاض وماقدرش يكمل اللعب د لكورة. قرر ديك الساعة يعتازل لكورة.
ملًي كان فالصبيطار, كان حسني كيسمع بزاف ل فريد الأطرش, وبدات كاتعجيو لموسيقى لعاطفية وبغا يجرب يغنيها. أيبدا فاللول يغني فلعراسات ولكاباريات تا تعرف شويا كتر وسجًل أول كاسيطة ديالو ف 1986. ف 1987 غنا معا الشابة الزهوانية ومن ديك الساعة تعرف بزاف. غادي يتعرف حسني لدرجة أنه غادي يكون هو لمغني اللي كان تيبيع أكبر عدد د لكواسط فلجزائر ديك لوقت.
الشاب حسني كان تيغني على مواضيع بحال لحب ولعلاقات لغرامية, اللي ماكانتش تاتعجب بزاف د الناس ديك لوقت. نهار 29 شتنير 1994, كان حسني تيتمشًا فحومتو, حتا بعثو عليه ناس مجهولين وقتلوه. الجماعة الاسلامية لمسلحة تبنات لمقتل ديالو, ولكن ماتعتاقل تاواحد و باقي هاد لجريمة لغز تال ليوما.
لأغاني ديالو.
الشاب حسني عندو بزاف د لأغاني اللي معروفين بزاف. من ديك لأغاني كاين:
|
الشّريف محمد أمزيان (ب لأمازيغية: ⴰⵎⵖⴰⵔ ⵎⵓⵃⴰⵏⴷ ⴰⵎⵥⵢⴰⵏ)، تولد ف 1859 ف زغنغن ؤ مات ف 1912، كان مقاوم مغريبي لي حارب ستيعمار الصبليوني ف رّيف، خاصة ف لمنطقة د سلوان ف نواحي د ناضور.
حياتو.
تولد محمد أمزيان لقلعي ف 1859 ف زغنغن، وكانت عائلتو عندها زاوية سميتها "زاوية ولاد عبد السلام القلعي". قرا ف صغرو ف لمسيد ومن بعد قرا ف جاميعة لقرويين من 1887 ل 1891. ملًي سالا قرايتو رجع ل رّيف وبدا تيخدم ف لبيع و شرا د لبغال ولبݣر مابين لمغريب و لجزائر، لي كانت محتلاها فرانسا ديك الساعة.
كان شّريف أمزيان محتارم بزاف ف رّيف شرقي وكان معروف ب لي هو من لقادة د لمنطقة. ف 1903، غادي يدخل بوحمارة ل رّيف و غاتبدا روينة مابين بزاف د لقبايل، شي معاه وشي ضدو. شّريف أمزيان كان ضدو و كان من ناس لي حاربوه تا جراو عليه ف 1908. ف أكتوبر 1908 غادي يختاروه لقبايل د رّيف شرقي باش يكون هو شاف ديالهم، باش تحبس لفتنة. أول مهمة ديالو كانت هي يحارب توغل د صبليون لي بداو تيدخلو لشي بلايص ف رّيف و تيحتلوها. غادي يدوز شّريف أمزيان و لمجاهدين لي معاه 3 سنين من 1909 ل 1912 و هوما تيتحاربو معا صبليون، وغلبوهم ف بزاف د لمعارك بحال "إغزر ن ووشن" (لواد د ديب) حدا مليلية، لي تقتل فيها جينيرال صبليوني وبزاف د لكولونيلات و لقادة ديالهم.
ف صيف د 1912 غادي يعطيو لبرݣاݣة معلومات ل صبليون على فين كان ݣالس شّريف أمزيان، وغادي يحاصروه ويقتلوه.
|
الشماعية جماعة ترابية حضرية كاينة ف إقليم اليوسفية، جهة مراكش آسفي، ساكنين فيها 24303 واحد، على حسب لإحصاء لعام 2014.
|
الشيعية هي وحدة من المداهب ديال لإسلام.
|
الشيفور دطاكسي (بلونكلي: Taxi Driver) هو واحد لفيلم د دراما ؤلجريمة ميركاني خرج فعام 1976 ، لمخرج ديالو مارتن سكورسيزي ؤلعب لبطولة ديالو روبيرت دي نيرو. لقصة دلفيلم ضايرا على واحد السيد سميتو ترافيس بيكل (روبيرت دي نيرو) شيفور د طاكسي ؤ سبق ليه كان عسكري فلبحرية لمريكانية فيامات لحرب د فيتنام، هاد ترافيس بيكل بغا ينقي لمدينة ديالو من لفساد لي نتاشر فيها و كتر بزاف.
على حساب النقاد ؤالمخرجين ؤالجمهور هاد لفيلم كيتعتابر واحد من أعظم الأفلام فتاريخ السينيما.ترشح لفيلم لربعا دلجوائز دلأوسكار، منبينها أفضل فيلم. ؤ خذا جائزة دالسعفة الذهبية فمهرجان السينمائي. معهد لفيلم لمريكاني حط شيفور د طاكسي فالرتبة 52 فيليستا ديال أعظم 100 فيلم ميريكاني.
عيون لكلام.
https://www.boxofficemojo.com/release/rl2289403393/
http://www.interfilmes.com/filme_14558_taxi.driver.html
https://www.filmaffinity.com/es/film396074.html
https://www.imdb.com/title/tt0075314/releaseinfo
|
الشينوا (ب شّينوية: 中国؛ پينيين: "Zhōngguó"؛ كتنطق: تْشُونْݣْ-خْواَ؛ كتعني حرفيا: "الدولة المركزية" ولا "المملكة الوسطى")، رسميا جمهورية الشينوا الشعبية، هي دولة ف شرق آسيا ؤ هي الدولة اللي فيها أكبر عدد ديال الناس فالعالم، وساكن فيها 1.428 مليار واحد ف2017. الشينوا كتغطي تقريبا مساحة 9,600,000 كيلومتر مربع، ؤهاكا كتعتابر تالت ولا رابع أكبر دولة من ناحية المساحة. الدولة كيحكمها الحزب الشيوعي الشينوي، ؤكدير تشريعاتها على 22 ويلاية، خمسة د لمناطق متمعة ب لحكم الداتي، ربعة البلديات مدارة بشكل مباشر (پيكين، تيانجين، شانݣهاي، ؤتشونݣتشين)، ؤ لمناطق الإدارية الخاصة ديال هونݣ كونݣ ؤ ماكاو.
الشينوا تعرفات على أنها من حضارات لوالا العالم، ؤ بانت ف لحوض الخصيب ديال لواد الصفر ف سهل شمال الشينوا.
ل آلاف السنين، النضام السياسي ديال الشينوا كان معتامد على لملكيات لوراتية، ولا السلالات، بداية من سلالة شيا لعلاين أسطورية ف لقرن 21 ق.ح.ع. من تما ؤ الشينوا بقات كتوسع، كتقسم، ؤ كتعاود توحد بزاف ت لمرات.
|
الصالح، الشرير ؤلخايب ( بلونكلي: The Good, the Bad and the Ugly)، فيلم طالياني لّي دار لإخراج ديالو سيرجيو ليوني. لفيلم متلو فيه لأدوار رّئيسية كلينت إيستوود و إيلاي والاك و لي فان كليف. هاد لفيلم ديال ويسترن سباغيتي
ملخص لفيلم.
لفيلم كايعاود لقصة ديال ثلاثة د رجال كايتنافسو بيناتهم ف لوقيتا د لحرب لأهلية لي كانت نايضا ف لميريكان باش يلقاو واحد لكنز دفناتو لحكومة الكونفدرالية وسط واحد لفوضا ديال لمدابزا ب سلاح ؤالشنق ؤلحرب. لفيلم تنتج بشراكة بين الطاليان ؤالصبليون ولالمان.
|
الصالڤادور (ب الصبليونية: República de El Salvador) هي أصغر بلاد ف أمريكا لوسطانية و اللي عندها فيهم أكتر كتافة د السكان. تيحدها من لغرب و لجنوب لمحيط لهادي، من الشمال ݣواطيمالا، و من الشرق هوندوراس. لكلمة ديال الصالڤادور تاتعني بالصبليونية هاداك اللي كيعتق، و تسمّات بيها لبلاد من الصبليون اللي جاو لتمّا و عطاوها السمية ديال لمسيح عيسى.
سكنو بزاف د لحضارات ف لبلاصة اللي فيها الصالڤادور دابا، منهم اللينكا و لمايا. ف اللول د لقرن 16 دخلات لإمبراطورية الصبلونية ل ديك لأرض و حتلاتها. بقا هاد ليستيعمار تال لعام 1821، اللي ستاقلات فيه ديك لأرض و تدخّلات مع لأراضي د لإمبراطورية لميكسيكية، و ف 1823 مع لجمهورية لفيديرالية د أمريكا لوسطانية. ف 1841، ستاقلات لجمهورية د الصالڤادور و ولاّت بلاد عندها سيادة.
تيسكنو ف الصالڤادور تقريبا 6 د لمليون و نص د الناس، و لعاصمة ديالها هي سان سالڤادور. اللغة الرسمية د لبلاد هي الصبليونية، و لفلوس اللي تاتخدّم هي الدولار لميريكاني. كانت لعملة د لبلاد من 1892 هي لكولون الصالڤادوري، قبل ما تتبدّل للدولار ف 2001.
|
المملكة الصبليونية ولاً صبانيا ولاً الصبليون ؤلا الصبنيول ؤلا سپانيا هي واحد البلاد فالجنوب د ؤروپا. ضايرين بيها فرانسا و أندورا فالشمال، لبحر شامي فالشرق و الجنوب، لمغريب (بوغاز جبل طارق و بحر البوران) فالجنوب، و البرتغال و المحيط الأطلسي فالغرب.
سپانيا كتحتل جوج مدون دلمغريب وككتواجد فيهم هاذي خمس قرون. هاذ لمدون هوما سبتة ومليلية.
صبانيا ساكنين فيها 47 مليون د الناس علا حساب لإحصا د سّكان د 2020 والعاصمة ديالها هي مدريد. دخلات للاتحاد الأوروپي ف 1986، وكاتخدًم الأورو. لماليك د صبانيا د دابا سميتو فيليپي. اللغة الرسمية فالبلاد كاملة هي الصبليونية، ولكن كاين بزاف د اللغات اللي تيتهضرو فبزاف د البلايص، بحال الكاطالانية والباسكية و الݣاليسية. الصبليون هي الدولة الثانية من حيث المساحة فالاتحاد الأوروپي مورا فرانسا.
السياسة و لمؤسسات.
النظام د لحكم.
سبانيا عندها نظام حكم ملكي دستوري.
الملك عندو سلطات سياسية ورمزية ،كاتحددها المادة 62 من الدستور: كاتقول بلي رئيس الدولة والجيوش ، وكايصدق على القوانين ، وكايعين رئيس الحكومة ، ويمكنليه يحل البرلمان الى اقتارحو رئيس الخكومة. وهو من الفوق ممثل الدولة الإسبانية فالعلاقات الدولية ، وخصوصا مع الدول اللي تايهضرو بالصبنيولية. الملك اللي كاين دابا هو فيليبي السادس. و وخا كاع هادشي السلطة التنفيذية كاتبقى عند رئيس الحكومة.
|
<templatestyles src="الصفحة اللّولا4/styles.css" />
<templatestyles src="mainpage/styles.css" />
مشروع تشاركي باش نّتجو إنسيكلوپيديا حورة، فابور، ؤ متكاملة. هادا سيت ختيباري باش نشوفو واش لإنسيكلوپيديا واجدة ؤ لإقبال عليها كاين، دابا وصلنا لـ ' أرتيكل. لهدف ديالنا نوصلو لـ 10.000 أرتيكل باش نزيدو نطوّرو لموسوعة.
لمحتوى ديال ويكيپيديا منشور تحت رخصة ڭنو ل لوثائق لحورة، شي لّي كايعني بلي حور باش يتعاود يتستعمل.
|
الصومال، رسميا لجمهورية لفيديرالية د الصومال (بالصومالية: Jamhuuriyadda Federaalka Soomaaliya) هي بلاد جات ف لݣرن د إفريقيا، اللي جا ف الشرق د لقارة. تاتحدّها إتيوپيا من لغرب، دجيبوتي من الشمال لغربي، كينيا من لجنوب لغربي، و لمحيط لهندي و لخليج د عدن من الشرق. الصومال عندها أطول ساحل بحري ف إفريقيا كاملة، و الطول ديالو هو 3700 كيلوميطر.
لبلاصة اللي فيها الصومال عندها تاريخ قديم ف لبيع و الشرا، حيت عندها موطع ستراتيجي مابين إفريقيا و آسيا. ف 1920، ستعمرات بريطانيا ديك لبلاصة، و ف 1927 خداتها منها الطاليان. ف 1941، و ف وسط لحرب لعالمية التانية، عاود ستعمرات بريطانيا ديك لمنطقة من الطاليان، تا خدات لإستقلال ديالها ف 1960، و تسمّات ديك الساعة "لجمهورية الديموقراطية د الصومال". من مورا لإستقلال، دازت لبلاد من مشاكل سياسية و قتصادية، ف 1991، بدات فيها حرب أهلية باقي ما سالات تال دابا.
تيسكنو ف الصومال تقريبا 15 لمليون د الناس (لأغلبية ديالهم مسلمين)، و لعاصمة ديالها هي موݣاديشو. اللغات الرسمية ديال لبلاد هوما الصومالية و لعربية، و لفلوس اللي كاتخدّم هي الشيلينݣ الصومالي. الصومال داخلة مع بزاف د لمنضمات الدولية بحال لأمم لمتحدة و لجامعة د الدول لعربية و لإتحاد لإفريقي و لمنضمة د التعاون لإسلامي.
|
الصويرة (، "تاصّورت") مدينة مغريبية جات على جنب لمحيط لأطلسي ف جهة مراكش آسفي، ساكنين فيها 77.118 واحد، على حسب لإحصاء لعام 2014.
تّاريخ.
لمدينة تأسسات ب أمر من السلطان لعلوي محمد التالت بن عبد الله، و بدات لخدمة عليها من عند لمعماريين طيوضور كورنوت و حمد النڭليزي، لي ف لبني ديالها خدّمو محابسيا فرانساويين، لي كانو تقبطو ف لبعتة د لعرايش ف 1765. الديزاين ديالها تدار باش يمشي معا لمتطلبات ديال التجار لأجانب، و من داك لوقت بقات لمدينة كاتوسع، و عرفات زديهار كبير. الصويرة كانت أهم مرسى تجاري، و لعاصيمة ديال الديپلوماسية ف لمغريب مابين اللخر د لقرن 18 و اللخر د لقرن 19.
لمدينة لقديمة د الصويرة هي لبلاصا لقديمة ݣاع ف الصويرة فيها و لي كانت تتسما موݣادور شحال هادي و دخلات ل الليستة د ليونيسكو د الترات لعالمي ف 2001.
ف التقسيم لإداري.
الصويرة كاتّعتابر جماعة ترابية حضرية كاينة ف إقليم الصويرة، جهة مراكش آسفي، ساكنين فيها 77118 واحد، على حسب لإحصاء لعام 2014.
تّقافة.
كاين واحد لعدد كبير ديال لمعاليم د لمغريب ف لمدينة لقديمة د الصويرة و هادشي علاش دخلات ف الليستا د التراث العالمي د ليونيسكو ف 2001.
|
الطاليان، رسميا الجمهورية الطاليانية، هي بلاد ف جنوب أوروپا ضاير بيها لبحر دّخلاني ؤعندها حدود مع فرانسا، سويسرا، لوطريش و صلوڤينيا ف شمال. تقريبا 60.2 مليون ديال بنادم عايشين ف طاليان ؤكيهدرو ب طاليانية. روما هي العاصمة ديال البلاد ؤفيها 2.7 مليون ديال السكان. الطاليان داخلة ف تيحاد لؤروپي من 1957، وكاتخدًم الأورو كعملة. سردينيا وصقلية هوما أكبر ݣزيرات كاينين ف لبحر المتوسط ؤ بجوجهم تابعين لطاليان.
|
الطاهر لخلج (خلاق ف مراكش ف 16 يونيو 1968) كوايري مغربي دولي كان كيلعب ف لوسط دّفاعي. الطاهر ولد لمدرسة د لكوكاب و لعب لكورة بين 1987 و 2003 ف لمغريب و لبرطقيز و النݣليز. لعب 61 ماتش دولي مع لمونتاخاب و شارك معاه ف 2 كيسان د لعالم ف 94 و 98.
حياتو.
الطاهر ولد لحومة د لقصبة ف مراكش. بدا لكاريير ديالو ف فراقي صغار د لأحياء و كانت أول فرقة ديالو هي لتيحاد لمراكشي لّي كانت كاتخرج بزاف د لعايبية صغار ف مراكش. فاش كانت عندو 14 لعام دخل ل لمدرسة ديال لكوكاب و تما تفورما مزيان على يد مدربين بحال مولاي هاشم، بنصالح، المنصوري و بوستة.
فديك لوقيتة لكوكاب كان كايدربها مدرب برازيلي سميتو فلافيو لّي كان متبع لّعايبية د شّبان و قرر باش يدخل الطاهر يطريني مع لكبار. أول ماتش ديالو مع لكبار كان ف موسم 85-86 ضد ليفار، ولعب الطاهر ماتش كبير مع لعايبية أسطوريين ديال لكوكاب بحال جنينة، قيدّي، شليحة و بياض.
ف 87 دّا لبوطولة د شّبان مع لكوكاب و كاس لعرش مع لفرقة د لكبار. ف لعام لّي من بعد مشا مسلف باش يلعب مع الكمال المراكشي، وف لعام لّي من بعد رجع ل لكوكاب لّي دوز فيها 6 سنين ديما رسمي وكان كايلعب مدافع أوسط و وسط دفاعي. بين 87 و 94، دوز الطاهر مواسم كبيرة مع لكوكاب لّي كانت من أحسن لفراقي ف لمغريب و دّا معاهوم بوطولا (92) و 2 كيسان د لعرش (91 و 93). من بعد لمشاركات ديالو مع لمونتاخاب، مشا حتارف ف لبرطقيز فين دوز مواسم كبيرة مع بنفيكا لّي ربح معاهوم لبوطولا و لكاس د لبرطقيز.
مع لمونتاخاب، الطاهر كان ف تّسعينات من رّكايز لمهمين د لمغريب ف لوسط و لعب كاس عالم كبيرة ف 98 لّي تألق فيها و كان مورا 3 د لبيوت د لمونتاخاب: كان هو لّي عطا تّمريرات لحاسمة باش ماركاو حجي و هدا ضد النرويج و بصير ضد سكوتلاندا.
|
الطوݣو (بلفرانساوية: Togo) اولا لجمهورية د طوݣو هي بلاد جات ف لغرب د إفريقيا. تاتحدّها غانا من لغرب، بينين من الشرق، بوركينا فاصو من الشمال، و لمحيط لأطلسي ف لجنوب. لمساحة ديال لبلاد كاملة هي 56,785 كم²، و هو اللي تيخلّيها تكون ما بين أصغر لبلدان ف إفريقيا. لعرض ديال الطوݣو صغير بزاف، و لمسافة ما بين لحدود ف الشرق (مع بينين) و ف لغرب (مع غانا) غير 115 كيلوميطر.
الطوݣو عندها تاريخ قديم و سكنو فيها بزاف د لقبايل. من لقرن 16 ل 18، كانت لمنطقة معروفة ف لعالم بلبيع و الشرا د لعبيد، حتا تعرفات واحد لوقت ب "الساحل د لعبيد". ف 1884، ستعمرات ألمانيا لمنطقة، و سمّاتها "طوݣولاند". و لكن مورا لحرب لعالمية اللولا، اللي خسرات فيها ألمانيا، خدات فرانسا لبلاد، و بقات مستعمراها، تا ستاقلاّت لجمهورية د الطوݣو ف 1960.
تيسكنو ف طوݣو تقريبا 8.2 مليون د الناس، و لعاصمة ديالا هي لومي. اللغة الرسمية د لبلاد هي لفرانساوية، و لفلوس اللي كاتخدّم هي لفرنك د غرب إفريقيا. لأغلبية د السكان د طوݣو تيآمنو بلأديان لمحليّة ديالهم، و عاد كاين أقليات ديال لمسيحيين و لمسلمين ف لبلاد. طوݣو داخلة ف بزاف د لمنضمات عالمية بحال لأمم لمتحدة و لإتحاد لإفريقي، لمنضمة د التعاون لإسلامي، لمنضمة لعالمية د لفرونكفونية و إيكوواس.
|
العامرية جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 9421 واحد، على حسب لإحصاء لعام 2014.
|
العطاوية جماعة ترابية حضرية كاينة ف إقليم قلعة السراغنة، جهة مراكش آسفي، ساكنين فيها 30315 واحد، على حسب لإحصاء لعام 2014.
|
العطاوية الشعيبية جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 5444 واحد، على حسب لإحصاء لعام 2014.
|
الغيات جماعة ترابية قروية كاينة ف إقليم آسفي، جهة مراكش آسفي، ساكنين فيها 25162 واحد، على حسب لإحصاء لعام 2014.
|
لفيض جماعة ترابية قروية كاينة في إقليم تارودانت، جهة سوس ماسة، ساكنين فيها 11998 نسمة، على حسب الإحصاء العام 2014.
|
النسوية ولا لفيمينيزم، هي واحد لمجموعة د لحركات لجتماعية وسّياسية ولإيديولوجيات لي كاتبغي تعرف وتنشئ وتوصل لتّساوي سّياسي ولقتصادي وشّخصي ولجتماعي ديال لجنسين. لفيمنيزم كايتّاخد لموقف لي كايقول بلّي لمجتمعات كاتعطي لأولوية لوجهة نّظر ديال راجل، وبلّي لمرا كاتظلم فهاد لمجتمعات. من بين لمجهودات باش هاتشي يتغير كاين محاربة لأفكار لمسبقة على لجندر وإنشاء فرص ونتائج تعليمية، مهنية و د تّعامل للمرا متساوية مع لّي عند رّاجل.
لكلمة ديال فيمينيست ولا نسوي تتقال على الراجل ولا لمرا اللي تيكافحو باش المرا يكونو عندها نفس الحقوق فلمجتمع بلا ميتفرق بينها وبين الراجل على اساس الجنس ديالهم.
حقوق بحال الحق ف الاجهاض ولا الحق فلورت قد قد مع الرجل هي أمثلة د حقوق اللي تشهر بها هاد الفكر و اللي ناداو بيه شي نسويات ونسويين. ولكن كاين حقوق اخرى اللي بفضل هاد النوع من الافكار بدلات الشكل د مجتمعات و السياسات د بلدان، بحال الحق فالتصويت و اللي باقي نسا كتار فالعالم محرومين منو تال ليوم.
من الحقوق اللي تيناضلو عليها الفيمينيست ولا النسويين و النسويات فالعالم كاين:
الفيمينيست تيناضلو حتا ضد التحرش و العنف الاسري، الاغتصاب، وݣاع انواع العنف ضد المرا.
كاين بزاف د الأنواع ديال النسوية بحال النسوية المسيحية اللي تطالب بحق المرأة ف قيادة الكنيسة ولا النسوية لإلحادية اللي تتعتبر باللي الدين هو السبب فظلم المرا وأشكال اخرى، اللي تاتقول كلها باللي الهدف ديالها هو يتحيًدو ݣاع أنواع الحݣرة اللي تيتمارسو على المرا.
تاريخ.
لمصطلح.
شارل فوريي، فيلسوف وشتراكي يوطوبي فرانساوي، عندو لفضل فتصويغ د لكلمة فيمينيزم (بلفرانساوية: féminisme) ف 1837. لكلمة "فيمينيزم" بانت لأول مرة ف فرانسا وهولندا ف 1872.
|
لقنطرة د بروكلين هي واحد القنطرا فالمدينة د نيو يورك فالميريكان, و تاتلاقي مابين المنطقة د مانهاطن و بروكليين. تادوز فوق من واحد الواد سميتو إيستيرن ريڤر.
القنطرا د بروكلين هي وحدا من القناطر اللٌوالا اللي تبناو معلًقين فلميريكيان. بقات تاتًبنا 14 لعام, و تفتاتحات نهار 24 ماي 1883. فنهار الافتتاح ديالها دازو فيها 1800 طونوبيل و 150.300 ديال الناس. المهندس د هاد القنطرة كانت سميتو دجون آوݣوسطوس روبلينݣ. هاد المهندس ماكانش عندو الزهر حيث غير 3 إيام من بعد ما بدا البني د القنطرا دخل فيه باطًو وعنفجليه الصبعان د رجليه. جاه الطيطانوس ومات من بعد 13 ليوم من ديك الكسيدة.
واشينطون روبلينݣ, ولد آݣوسطوس, هو اللي كمًل المشروع من مورا ما مات بًاه, ولكن تا هو مرض (بواحد المرض سميتو مرض تخفيف الضغط), و كان خاصو يتبًع المشروع غي من بعيد. عاوناتو مراتو إيميلي روبلينݣ, وهي اللي قبطات المشروع تا سالا على خير.
|
الكدية البيضا جماعة ترابية قروية كاينة في إقليم تارودانت، جهة سوس ماسة، ساكنين فيها 21788 نسمة، على حسب الإحصاء العام 2014.
|
لكفيف زّرهوني (تزاد ف لقرن 14 ف مولاي دريس زرهون ؤ مات ف 1348) شاعر زجال مغربي عاش ف يامات لمرينيين. هوا مول أقدم نص معروف مكتوب بالدارجة المغربية و لي معروف ب سميت "ملعبة الكفيف الزرهوني". هاد لقصيدة تكتبات علا لحركة لفاشلة لي قام بيها سّلطان بولحسن لمريني ل تونس (الي كانت كاتسما "إفريقية") ؤ لي خسر فيها ف معركة لقيروان.
كاينين غير جوج عيون كاتدكر لكفيف زّرهوني ؤ لي نقدرو نعرفو منها معلومات علا حياتو:
|
كورة ؤلا لفوت (بلعربية: كرة القدم، بالنݣليزية: Soccer أولّا Association Football)، كاتكنّى باللعبة الزوينة أولّا رياضة لعالام (بالنݣليزية: World Game)هي رياضة جماعية كيلعبوها جوج ديال لفراقي ضد بعضياتهم. كل فرقة د لكورة تيكونو فيها 11 لعًاب تيلعبو برجليهم بكورة مكورة. تاتًعتابر لكورة هي الرياضة اللي شعبية ݣاع فلعالم حيتاش كايقصرها كتر من 250 مليون دبنادم ف200 بلاد. كاتّلعب لكورة ف بلاصة مستطيلة سميتها التيران فيه جوج ديال الشبكات مقابلين بعضياتهوم فلقنات الصغار دلمستطيل. لهدف ديال هاد الرياضة هو لفرقة تماركي بيوتا كتر من اللي لاعبة كونطر ديالها. هادشي كايجي فاش لفرقة كاتدخّل لكورة من مورا لخط اللي تحت الشبكة د لفرقة لخرا، وغاليبا كاتعطى وقت ديال 90 دقيقة أولّا كتر (على حساب بزاف ديال الشروط).
كاتقصّر كورة تحت بزاف ديال لقواعد كايتسمّاو لقواعد د اللعبة. لمحيط ديال لكورة فيه مابين 68 و70 سانطيم وكاتسمّى "لكورة". لفراقي بجوج كايتنافسو باش يجيبو لكورة فالشبكة ديال لفرقة لخرة (مابين الرجلين وتحت لعارضة)، يعني يماركيو بيت. لكوايرية ماعندهوم لحق باش يقيسو لكورة بيدّيهوم أولّا درعانهوم فاش كايكون لماطش خدّام، من غير لحارس وغير فلمينطاقة د پيلانتيات. لكوايرية يقدّو يقيسو لبالون بأي قنت آخر من الدات ديالهوم باش يشّيرو بيها أولّا يپّاصيوها، وكايخدّمو غاليبا رجليهوم. لفرقة اللي ماركات أكبر عدد ديال لبيوتا هي اللي كاتربح. إلا لفراقي بجوج ماركاو نفس لعدد ديال لبيوتا إمّا كايتعلن تعادول أولّا كايدوز لماطش لأشواط زايدين وحتال تيرات الترجيح على حساب النوع ديال لمنافسة. كولا فرقة عندها كاپيتان اللي عندو غير مهمة وحدة ورسمية بحساب لقواعد د اللعبة: كايمتّل لفرقة ديالو فلقرعة دالريالة قبل من لبدية أولّا فشي پيلانتي.
ليتيحاد الدولي ديال كورة (بلفرانساوية: "Fédération Internationale de Football Association"، FIFA) هو اللي كايسيّر وكاينضم هاد اللعبة فلعالام وهو اللي كاينضّم كيسان لعالام دالرجال ولعيالات مرة كولّا ربع سنين. كاس لعالام كاتكون مرّة كولّا ربع سنين من 1930 (من غير 1942 و1946 اللي تلغاو بسباب لحرب لعالمية التانية). تقريبا مابين 190 و200 دولة كاتنافس على بلاصة فلفّينال تحت لمضلّة ديال لكونفيديراليات تاوع لقارّات. لأدوار دلفينال كايدوزو كولّا ربع سنين ف4 دالسيمانات وكاتقصّر فيهوم 32 بلاد. هادي هي لمنافسة الراقية مابين لمنافسات ديال كورة فلعالام كامل. كاس لعالام ديال لعيالات حتى هي كاتقصّر مرة فكولّا ربع سنين من 1991، واخا لعيالات كانو كايقصرو كورة من نهار بانت. شي مليار و120 مليون واحد تفرّجو فكاس لعالام عيالات د 2019 واللي تدارت ف فرانسا.
تصايبت لقوانين د لكورة ف النݣليز و دارها ليتيحاد د لكورة د لينݣليز ف 1863. تطورات لأساليب ديال لكورة مع لوقت وتبدًلات معاها بزاف د لقوانين حتا وصلنا للكورة لحديثة. فهاد لمرحلة، ولات لفراقي تاتخدم تا على الطكتيك و لمهارات د اللعب، و هوما حوايج تيخدمو عليها لمدربين باش يربًحو لفراقي ديالهم. أحسن بوطولة ديال لكورة فإفريقيا هي كاس إفريقيا، أمّا فؤروپا أحسن واحد هوما دوري أبطال ؤروپا (رجال وعيالات)، اللي كايجيب مشاهدات كتار بزاف فالتلفازة من لعالام كامل. لفينال ديال الدوري دؤروپا دلأبطال دالرجال ولّا فلعوام اللخرين أكتر حدت رياضي كايتشاف فالتلفازة. أحسن بوطولة محلية ديال كورة فإفريقيا هي بوطولا 1 لا من ناحية التصنيف ديال "لكاف على خمس سنين د2020" ولا من ناحية لجمهور لممكين واللي واصل ل 2 دلمليار واحد ف53 مليون دار ف154 دولة. أحسن بوطولا فلعالام هي لپريمر ليݣ ديال النݣليز.
لقواعد.
كاينين 17 قانون فلقواعد ديال كورة الرسميين، كولّا وحدة فيهوم عندها الشروط والتعليمات ديالها. نفس لقواعد هي اللي كاتطبّق على ݣاع لمستويات دياول كورة، واخّا كايكونو شي تغييرات فيهوم باش يتوالمو معا لفئات ديال الشبان والصغار، ولعيالات واللي عندهوم حاجات خاصّين. لقواعد مصايبين مرخوفين شي شوية باش يتݣاد التطبيق تاعهوم مع الضروف ديال اللعب. لفيفا هي اللي كاتنشر هاد لقواعد، ولاكين لمجليس ديال ليتيحاد الدولي دكورة (IFAB) هو اللي كايسهر على التطبيق ديالهوم. زيادة على لقوانين بسبعطاش، بزاف ديال لقرارات من لIFAB كايساهمو فالتقنين ديال كورة.
لكوايرية، الدوزان، و لحكّام.
كولّا فرقة كاتكون فيها ماكسيمو 11 كوايري (بلا لكوايرية دالتبديل)، وواحد من هاد لحضاش خاص يكون حارس. لقواعد ديال لمنافسات يقدرو يقررو عدد قل ديال لكوايرية، غالبا كايكون سبعة منهوم. لحرّاس هوما بوحدهوم اللي يقدّو يقيسو كورة بيديهوم، هلّي خاص يكونو لداخل ديال لمينطاقة د پيلانتيات قبال لݣول ديالهوم. من غير هكّاك كاينين بزاف ديال لبلايص اللي يقدّ لمدرّيب يحددهوم لدوك لعشرة اللي باقين، وهاد لبلايص ماكاتحددهومش لقواعد.
لكيطمة الرئيسية اللي خاص تكون عند لكوايرية فيها تيشورت، شورط، تقاشر، سبرديلة د كورة وواحد التويشية كاتحمي الساق. الطبّة ولخبراء ديال الطب كايوصّيو لكوايرية الرجال بمايو دخلاني باش يحميهوم من الدقّات اللي كايجيو جيهة لحجر. لغطا دالراس ماشي ضروري فلكيطمة، واينّي اللعابة كايديرو باش يخفّو من الدقات اللي كاتجيهوم فالراس. لكوايرية ممنوعين باش يلبسو أي حاجة فيها لخطار عليهوم وعلى لكوايرية لخرين، بحال الدهوبات ولمواݣن. لكوايرية ديال لفرقة خاص يلبسو توني اللي كايفرّقهوم على لفرقة لخرة أولّا على لحكّام.
واحد لعدد ديال اللعابة يقدر لمدرّيب يبدّلهوم فوسط اللعبة. لعدد ديال الشونجمو لمسموح بيه فلأغلبية ديال لبوطولات هو تلاتة فتسعين دقيقة، وكايتزاد لعدد إلا لماطش كان غادي للميطات الزايدين، واخّا هاد لعدد كاتبدّل على حساب النوع ديال لمنافسة أولّا لودّيات. يقدر يتدار تبدال إلا كان لكوايري لداخل واكل الدق، عيان، ماعندوش فعالية أولا إلا لمدرّيب باغي يبدّل الطاكتيك أولّا يضيّع لوقت فماطش اللي النتيجة ديالو غير على سبّة. فلميطشان لعادين ديال لكبار لكوايري اللي خرج ماكايعاودش يدخل. IFAB كاتنصح "مايكملش لماطش اللي فيه قل من سبعة ديال لكوايرية فكولّا فرقة". بالنسبة للميطشان اللي ماكاتحضرش ليه شي فرقة لعقوية والنقاط اللي كاتعطى/كاتحيّد على هادشي كاتبقى للعصبات اللي كاتسيّر لمنافسة.
لماطش كايسيّرو حكم اللي "عندو السلطة لكاملة باش يفرض لقواعد د اللعبة بعلاقة معا لماطش اللي كايسيير" (قانون 5) واللي لقرارات ديالو مافيهومش نقاش. لحاريس كايعاونوه جوج دلحكام لمعاونين. فبزاف ديال لبوطولات لكبار كاين لحكم الرابع اللي كايعاون لحكم اللول ويقدر يبدّل لحكّام لمعاونين إلا كان هادشي ضروري.
تيكنولوجيا خط لݣول كاتساتعمل باش يتحيد الشك من إلا دازت كورة مورا لخط دلݣول وتماركا بيت أولا لا. لحكم لمعاون بلڤيديو (لڤار) هي تيكنولوجيا بدات كاتبان فلبوطولات لكبار باش تعاون لحكّام اللي فالتيران بحساب لإعادة دلڤيديوات باش يتأكدو من لقرارات ديالهوم أولّا يلغيوها. كاينين ربعة ديال لحوايج اللي كايدير ليهوم لڤار لمراجعة: كارطة حمرة أولا صفرة تعطات بلغلط، لبيوتا ؤ واش كان فيهوم موشكيل فلبني دلهوجوم ديالهوم، لقرارات اللي تعطات فيهوم كارطة حمرة نيشان، ولقرارات ديال پيلانتي.
لبالون.
لكورة عندها شكل مكوّر ولمحيط ديالها الدّاير خاص يكون مابين 68 و 70 صانطيم. التقل ديالها كايكون مابين 410 و450 ݣرام، والضغط ديالها مابين 0.6 و1.1 ديال الضغط لجوي اللي كاين حدا لبحر. شحال هادي كان لبالون كايتصاوب من وراق ديال الريش مخيطين وميكة ديال لاݣوم باش الضغط يتشدّ. لكواري اللي كاينين دابا صطيناعيين.
التيران.
الشكل ديال التيران فلميطشان الدوليين ديال لكبار كايكون مستطيل اللي الطول ديالو مابين 100 و110 ميترو ولعرض ديالو مابين 64 و75 ميترو. فلميطشان اللي ماشي دوليين التيران كايكون الطول ديالو مابين 90 و120 ميترو ولعرض مابين 45 و90 ميترو، غير مايوليش التيران مربّاع. ف2008 قررات IFAB يكون الطول ديال التيران هو 105 ميترو فالطول و68 ميترو فلعرض للميطشان الدوليين، ولاكين هاد لقرار ماعمرو تطبق حيتاش مازال ماكايناش موافقة عليه.
لخدود الطوال سميتهوم "خطوط التوش"، أمل لحدود الصغار اللي لݣول محطوط عليهوم سميتهوم "خطوط لݣول". كولّا خط ديال لݣول محطوط عليه مستطيل ديال لݣول، فنص الطريق مابين خطوط التوش. لعرض ديال الداخل دلݣول (من الرجل ليمنية للرجل ليسرية) فيه 7.44 ميترو، أمل لعلو ديال لعارضة اللي هازينها الرجلين فيه 2.44 ميترو من فوق الضس. الشباكي كايكونو مورا لݣول، ولاكين لقواعد د اللعبة مافارضينهومش.
قبالة لݣول كاينة لمينطاقة د پيلانتيات. هاد لبلاصة كايحددها لخط د لݣول، جوج خطوط بادين من خط لݣول ومتعامدين عليه وبادين بعاد 16.5 ميترو على الرجلين دلݣول والطول ديالهوم 16.5 ميترو. فهاد لحد واحد لخط آخور متعامد عليهوم ومتوازي معا لخط دلݣول كايجمعهوم. هاد لبلاصة عندها بزاف ديال لغراض، لأهم منهوم هوما: هي لبلاصة فين يقدّ لحاريس يقيس لبالون بيدّيه ولبلاصة فين إلا تدار غلط على كوايري من لفرقة لخرى كايتعاقب بپيلانتي. علامات خرين فالتيران كايبينو فين كاينة النقطة ديال لبدية تاع لماطش، لبلاصة منين كايشوتي لحاريس لكورة للداخل، لبلاصة فين كاتحط كورة وقت لپيلانتيات أولا ركنية.
مدة لماطش وتهراس التعادول.
90 دقيقة.
لماطش لعادي ديال لكبار فيه جوج ميطات ديال 45 دقيقة لكولّا واحد فيهوم. كولا ماطش كايمشي لوقت ديالو نيشان وماكايحبسش فاش لبالون كايخرج برّا التيران. كاينة واحد 15 دقيقة ديال الراحة مابين لميطات. لحكم هو اللي رسميا كايشد لوقت ديال لماطش، ويقدر يزيد وقت على هاد لشواط كايعوّض بيه داكشي اللي ضاع فالتبديلات، لغلاط، لپيلانتيات، لوقت ديال لكوايرية اللي كاياكلو الدق. فلوراق ديال لفيفا هاد لوقت كايتسمى "لوقت الزايد"، ولاكين يقدر يتسمى حتى "بدل الضايع". لمدة ديال هاد لوقت كايحددها لحكم بوحدو. بدل الضايع ماكايعوضش ݣاع لوقت اللي لكورة خارجة فيه، وماطش ديال 90 دقيقة عاد كاتكون فيه واحد ساعة ديال اللعب. لحكم هو نيت اللي كايحدد لافّان ديال لماطش. فلميطشان اللي فيهوم لحكم الرابع، هادا كايهز واحد اللوحة كايبيّن فيها للعّابة ولجمهور شحال ديال الدقايق ناويين يزيدو. هاد لوقت كايقد لحكم يزيد عليه مازال. لقانون كايݣول باللي لمدة ديال الشوط كايتزاد ليها حتى كاتسالي لپيلانتي.
تهراس التعادول.
فلمنافسات ديال لبوطولات يقدّ لماطش يسالي بتعادول. ولاكين فلمنافسات اللي ضروري خص واحد لفرقة تّقصى كاينين طرق باش كايهرّسو التعادول إلا كان؛ ويقدر ݣاع لماطش يتعاود. لماطش اللي كايساليو لميطات ديالو بالتعادول كايدوز للميطات الزايدين، واللي هوما جوج ديال لشواط كولّا واحد فيهوم فيه ربع ساعة. إلا بقا التعادول، كايدوزو نيشان لتيرات الترجيح (فلقواعد د اللعبة كايتسمّاو "التيرات من النقطة دپيلانتي") باش يتحدد إينا فرقة غاتدوز للدور لماجي ديال التورنوة. لبيوتة اللي كايتماركاو فلميطات الزايدين كايتحسبو على النتيجة د لافّان د لماطش، ولاكين تيرات الترجيح كايبينو هلّي شكون غايدوز للدور لماجي (لبيوتة فپيلانتيات ماكايتحسبوش معا النتيجة د لافّان تاع لماطش).
فلمنافسات والتورنوات اللي فيهوم ميطشان لألي والروتور، كولّا فرقة كاتضايف مرة وحدة، ولمجموع ديال لبيوتة من لميطشان بجوج كايحدد النتيجة دلافّان وكايبان إنا فرقة غاتدوز. إلا كان لمجموع متساوي، يمكن يتّحتاكم لقانون لبيوتة د الضيف باش يتّعرف شكون ربح. فهاد لحالة لفرقة اللي ماركات بزاف وهي ضيفة عند لفرقة لخرة هي اللي كاتربح لماطش. إلا كان التعادول باقي، لميطات الزايدين، ومن بعد التيرات د الترجيح هوما اللي كايهرّسو التعادول.
كورة ملعوبة وبرا التيران.
فلقواعد ديال اللعبة، لماطش وهو خدام عندو جوج دلحالات ديال اللعب: "كورة ملعوبة" و"كورة برا التيران". من لبدية تاع كولّا فترة (ميطا) بالصفّارة حتال لافّان ديالها، لكورة كاتكون فلحالة لملعوبة من غير إلا كانت خارجة أولّا لحكم حبس لقصارة. فاش لكورة كاتولّي فلحالة ديال برّا التيران، كايتعاود لبدية داللعب بوحدة من هاد التمنية الطرق، على حساب كيفاش خرجات. نفتارضو كاينة فرقة (أ) مهاجمة وفرقة (ب) مدافعة:
لبسالة.
ف التيران.
لغلط كايطرا فاش لكوايري كايدير مخالفة كاينة فلقواعد د اللعبة وكورة كاينة فالداخل وملعوبة. لمخالفات اللي كايتعتابرو غلاط كاينين فلقانون 12. لهزان ديال لكورة بليد، الدفيع أولّا التعكال ديال شي كوايري من لفرقة لخرة هي ميتال على "غلط ب پيلانتي" واللي كايتعاقب عليه إما بضربة غلط نيشان أولّا پيلانتي. كاينين غلاط خرين كايتعاقب اللي دارهوم بضربة غلط مانيشانش.
لحكم يقدر يعاقب لكوايري (كارطة صفرة) أولّا يجري عليه من لماطش (كارطة حمرة). لكارطة التانية لشي لعّاب فلماطش كاتعني نيشان حمرة ولخروج. لكوايري اللي شد صفرة كايتحسب "مقيّد"، حيتاش لحكم كايقيّد سميتو فلكناش الرسمي ديالو. إلا اللعّاب خرج بحمرة، ماكايتعوّض بواحد آخور ويقدر ݣاع مايدخلش لميطشان خرين. لبسالة كاتطرا مرة مرة، والتعريف ديال لحالات ديالها واسع بزاف واخا لمخالفات اللي كايتحسبو عليها مقيدين فلقواعد د اللعبة. حݣا، لمخالفة ديال "السلوك اللي ماشي رياضي" كاتستعمل باش تتعامل معا لحالات اللي كاتريّب الروح د اللعبة، واخّا ماكاينينش فلمخالفات لمحددة. لحكم يقدر يهز حمرة ولّا صفرة على كوايري كاين فالتيران من لبدية، كوايري اللي دخل ولماطش خدّام أولّا كوايري اللي ݣالس فليحتياط. الناس اللي مالاعبينش بحال لمدرّيب والطاقم التقني ماكاتّهزش عليهوم لكارطة، ولاكين يقدر لحكم يجري عليهوم إلا ماقدروش ينضابطو.
لحكم يقدر يخلّي اللعب عوض مايوقّفو إلا كان هادشي غاينفع لفرقة اللي تّرتاكب ضدها لغلط. هادشي كايتسمى "لأولوية فلقصارة". لحكم كايوقّف اللعب وكايعطي عقوبة للغلط اللي تدار إلا لأولوية ماتنفداتش "فتواني قلال". واخا لغلط ماتعاقبش عليه فوقت لأولوية، لحكم كايعاقب عليه فأقرب وقيتة كايوقف فيها اللعب. لقرارات اللي كايعطيها لحكم فوسط لماطش هي اللولة واللخرة. النتيجة ديال لماطش ماكاتّبدلش منين كايسالي واخّا يكون دليل باللي لغلط طرا بالصح (واخّا فلقبول أولّا التحياد ديال لبيوتة).
برّا التيران.
لجامعات د كورة ولمنضّيمين ديال لمنافسات كايفرضو التربية فبزاف ديال النواحي د اللعبة، زيادة على التنضيم اللي كايديروه، بحال فاش كايتعاملو معا التعليقات اللي كايعطيوها لكوايرية، لمدرّيبين والطاقم التيقني ولإدارات د لفراقي، التدبير ديال لفلوس فلفراقي، الدوپاج، لغش ف لعمر وحتى لبيع د لميطشان. بزاف ديال لمنافسات كاتحبس لكوايرية اللي خداو حمرة وماكايحضروش لواحد لعدد ديال لميطشان. فلبعض من لحالات ديال لبسالة فالتيران، إلا تعتابرو خطيرين بزاف (بحال لعنصرية)، لجامعات كاتفرض عقوبات كبر من داكشي اللي كاياخد داك اللي خرج بكارطة حمرة. بعض لجامعات كاتخلّي لفراقي تدير ستيئناف على لقرارات د لحبيس ديال لكوايرية ديالها إلا حسّو باللي لحكم كان ضالمهوم فحقهوم.
هاد النوع ديال لعقوبات تقدر تهبط على شي وحدين أولّا لفرقة كاملة ݣاع. لعقوبات تقدر تكون خطيّات، تحياد د النقاط (ف لبوطولات)، أولّا ݣاع يتّرّا عليهوم من لمنافسات. فلميتال، ليتيحاد د كورة د النݣليز كايحيّد 12 نقطة لكولّا فرقة دخلات لإدارة (لإدارة فالنݣليز كاتدار للفراقي اللي ماقدراتش تخلص لكريديات اللي عليها، وكاتبقى تحت لجنة اللي كاتسيّر كولشي فلفرقة من غير التدريب ديال اللعّابة ولختيار ديال التشكيلة). من لعقوبات لخرين اللي كاتعطيهوم لجامعات ولعصبات هوما فاش كاتّربّح واحد لفرقة حيتاش ديك اللي غاتقصّر معاها ماحضراتش للماطش.
التنضيم.
لمنضّامة الرسمية اللي كاتنضّم وكاتجيري الرياضة د كورة هي ليتيحاد الدولي د كورة (FIFA). لمقر ديالها كاين فمدينة زوريخ فسويسرا. ستة ديال لمنضّمات لإقليمية مرتابطة بلفيفا هي اللي كاتسيّر لكورة فلقارّات:
لمنافسات اللي كاينين فلعالام.
لمنافسات دلعالام ف كورة فيهوم جوج د لݣناس: لمنافسات اللي فيهوم مونتخبات كايمتّلو لبلاد، ومنافسات اللي فيهوم فراقي من بلدان وبوطولات محلية مختالفين. لكورة دلعالام بلا تأهول كايتقصد بيها الشكل اللول ديال لمنافسات. فلحالة ديال لمشاركات الدولية تاوع لفراقي، اللي كيخلّيها تكون دولية هي لبلاد لأصلية دلفرقة ماشي لجنسيات ديال لكوايرية.
أكبر تورنوة دولية ديال لكورة فلعالام هي كاس لعالم اللي كاتنضّمو لفيفا. كاس لعالام كاتكون مرّة كولّا ربع سنين من 1930 (من غير 1942 و1946 اللي تلغاو بسباب لحرب لعالمية التانية). تقريبا مابين 190 و200 دولة كاتنافس على بلاصة فلفّينال تحت لمضلّة ديال لكونفيديراليات تاوع لقارّات. لأدوار دلفينال كايدوزو كولّا ربع سنين ف 4 دالسيمانات وكاتقصّر فيهوم 32 بلاد. هادي هي لمنافسة الراقية مابين لمنافسات ديال كورة فلعالام كامل. لمجموع لمراكم ديال لمشاهدات د لميطشان كاملين فكاس لعالم 2006 وصل ل 26 مليار و290 مليون وشي 715 مليون تفرجو فلفّينال. 715 مليون هي تقريبا واحد من كولّا تسعود دلبشري فلأرض. من مورا كاس لعالم، كاينين لبوطولات دلقارّات، واللي كاتنضّمهوم لكونفيديراليات د كورة مابين لمونتخابات. فإفريقيا كاينة كاس إفريقيا، وكاس أوروپا.
لبوطولات لمحلية.
لجامعات د كورة اللي شادّين هاد لمجال كايخدّمو السيستيم د لبوطولة ف لموسم لمحلي، واللي فيه غاليبا بزاف ديال لقسام، واللي فيهوم لفراقي كايربحو النقاط على حساب النتائج دلميطشان. لفراقي كايتستفو فطابلويات بالترتيب ديال النوقاط اللي جمعو فاش كايكونو ضيوف ومضايفين، فسيستيم كايتسمى تورنوة روبين. فاللافان ديال لموسم، لفرقة اللولة فالترتيب كاتدّي لكاس ولبوطولة. واحد أولّا شوية من لفراقي د لفوق كايدوزو يقدّو يطلعو لقيسم كبر فالنيڤو، ؤوحدة أولّا شوية من لفراقي ديال لتحت د الطابلو كايهبطو لقيسم قلّ فالنيڤو.
لفراقي اللي كايساليو لموسم فلفوق ديال الترتيب يقدرو يدوزو لبوطولة دلفراقي اللي هي دولية فلموسم اللي تابع. لأغلبية ديال لبلدان كاتزيد على السيستيم ديال لكورة تورنوة أولّا كتر ديال لكاس مبازية على السيستيم د خروج لخاسر. فلمغريب، لبوطولات اللي كاينين عند الرجال بلقسام هوما لقيسم اللول ؤ التاني ؤ التالت ؤ الرابع ؤ لخامس، زيادة على لبوطولات د لعصبات تاع لجيهات اللي كاتمشي حتال لقيسم التامن. التورنوة د لكاس اللي مبازية على السيستيم د خروج لخاسر فلمغريب هي كاس لعرش. أول بوطولة حتيرافية ديال لعيالات هي لبوطولا د 2020-21.
لقسام اللولين ديال شي بلدان كايكون فيهوم كوايرية اللي كايتخلّصو بلبيان، فلبلدان الصغار ولأغلبية ديال لفراقي دلعيالات، لكوايرية كايقدرو يخدمو فبلايص خرين ولّا غير هواة كاتعجبهوم لقصارة د كورة.
|
المربوح جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 8774 واحد، على حسب لإحصاء لعام 2014.
|
لمعدر لكبير جماعة ترابية قروية كاينة في إقليم تيزنيت، جهة سوس ماسة، ساكنين فيها 6866 نسمة، على حسب الإحصاء العام 2014.
|
المعطي منجب، تولد فـ6 مارس 1962 ف بنسليمان، هو ؤستاد جاميعي ومؤرخ وحقوقي وناشط سياسي مغريبي تيخدم على تّاريخ السياسي لمعاصر ومسائل حقوق لإنسان.
حياتو.
تولد لمعطي منجب ف 1962 ف بنسليمان وكبر فيها. قرا التاريخ فكلية لأداب فالرباط و موراها كمًل قرايتو ففرانسا.
لمعطي منجب عندو جوج دكتورات: اللًولا من فرنسا فالشؤون السياسية فمنطقة شمال إفريقيا (1989)، والتانية من السينيݣال فتاريخ السياسة لإفريقية (2005).
ف شتنبر 2015، تمنع من سفر ل لخاريج بسباب ختيلالات ف لفلوس ف واحد من لمراكز لي خدام فيهم علا حساب ماقالت وزارة داخيلية. موراها دار إضراب علا لماكلة من 6 أكتوبر حتال 29 أكتوبر مورما تحيد عليه هاد لمنع. تهمة لي كانت عندو د أنو "قاس سلامة داخيلية د دولة، دار نصب ؤ بلي خدا معاونات من منضمات برانية بلاما يحتارم لقانون" دازت ف لمحكمة لبتيدائية د الرباط ف 19 نونبر 2015 لي أجلاتها حتال 27 يناير 2016 ؤ موراها خمسة د لمرات خرين، حتال 28 يناير 2021 فين تحكم عليه غيابيا ف هاد لقضية ب عام د لحبس ويخلص خمسطاس ألف درهم.
ف 7 أكتوبر 2020، النيابة العامة في المحكمة الإبتدائية ديال الرباط حلات تحقيق مع لمعطي منجب و لفاميلة ديالو علا شي تحويلات ديال بزاف د لفلوس وغسيل د لفلوس.
خدمتو.
مراكز وجمعيات.
أسس لمعطي منجب بزاف د لمراكز ولجمعيات منها:
كتوبا.
كتب لمعطي منجب عدد د لكتوبا منها:
|
لمغريب ؤلا لمملكة د لمغريب (ب لأمازيغية ⵜⵎⴳⵍⴷⵉⵜ ⵏ ⵎⵓⵔⴰⴽⵓⵛ- تاݣلديت ن لمغريب ؤلا ⴰⵎⵓⵔ ⵏ ⵡⴰⴽⵓⵛ أمور ن واكوش ؤ كاتعني "بلاد الله") واحد لبلاد كاينة فالشمال لغربي د إفريقيا، لعاصيمة ديالها هيا رّباط ولمدينة لكبيرة ديالها هيا الداربيضا، ولي هي مدينة ديال الصّرف ؤ لخدمة. و لهضرة لمرسمة ديالها هي تمازيغت و لعربية و كاينة حتا هضرة مغريبية لي هي الداريجة و لي هي متأترة ب تمازيغت و لعربية و لفرانساوية و سپنيولية.
لمدون لكبار لاخرين ولمعروفين هوما ، فاس، مراكش, سلا، مكناس، طنجة، أݣادير، آسفي، تطوان، وجدة، بركان، لعيون، الحسيمة، بني ملال، قنيطرة، وارزازات والداخلة. تايلاݣيها من الشمال لبحر دّخلاني والصبليون، من لغرب لمحيط لاطلاسي ، من الشرق الجزائر، ومن لجنوب موريتانيا . التيساع د لبلاد هوا 710.850 كم²، و كايسكنو فيه جوايه 36.5 مليون د نّاس على حساب التقديرات ديال 2019. لمغريب بلاد داخل ف لأمم لمتحدة من عام 1956 و جّامْعة دلبلدان لعربية من 1958, وهو من بين لبلدان اللي صاوبات لتيحاد دلمغريب لكبير فعام 1989.
لمغريب مديور فيه نضام ملكي من السلالة دلعلويين ؤ اللي فيه الملك محمد السادس هو اللي كايحكم لبلاد من عام 1999 مورا موت باه لحسن تاني، عندو دوستور توافقت عليه أغلبية كبيرة ف 2011 وعندو برلامان كايصوتو الناس على لعضاوي ديالو.
الرايس دلحكومة دلمغريب ليوما هو عزيز أخنوش لي كينتامي لحزب التجمع لوطني د لأحرار.
تاريخ.
قبل تاريخ.
لعصر لحجري لقديم.
المنطقة اللي هي دابا المغريب كانت مسكونة من العصر الحجري القديم، ف شي وقت مابين 190.000 و 90.000 ق.م. كاينة دراسة جديدة اللي تقدر تبين بيلا المغريب كان مسكون قبل هاد التاريخ من بعد ما تكتاشفو مستحتات ديال الهومو ساپيينس حدا الضفة ديال المحيط الأطلسي ف جبل إيغود اللي التاريخ ديالهوم كيرجع ل قبل 315.000 ق.م. الشي اللي كيجعل هاد المستحتة هي أقدم مستحتة ديال الهومو ساپيينس ف العالم. ف العصر الحجري القديم العلوي، المنطقة ديال المغرب كانت كاتشبه الساڤانا فعوض القحولة اللي المغريب ولا معروف بيها دابا. الحقبة العاترية (من هادي 40 حتال 20 ألف عام) جات من وراها التقافة الإيبيروموريسية (من هادي 21 ألف عام) اللي تتواجد بالأخص فمنطقة تافوغالت فإقليم بركان لي لقاو فيها آثار وهياكل وحمض جيني يرجع لذيك الحضارة لي سماوها على سميت "إنسان تافوغالت" بلفرونسي ليسم لعيلمي ديالو L'Homme de Taforal. أما سميت ايبيروموريزية فهي غلط حسب الاركيولوجي بزوݣاغ لأنهم فبدية لقرن لفايت عتاقدو بلي كاين التشابهات معا التقافات لأيبيرية و ليوم تأكدو بلي لاعلاقة.
لعصر لحجري جديد.
ف لعصر لحجري الجديد، جاو صيادا ورعاة وستاقرّو ف الساڤانا ديال المنطقة. التقافة ديالهوم زداهرات حتى بدات المنطقة كاتيبس من مور عام 5000 ق.م بسباب التغيرات د المناخ. المناطق الساحلية ديال المنطقة د المغريب ف البدو ديال العصر الحجري الجديد كانت كاتشتارك ف التقافة ديال الفخار مع المنطقة ديال البحر البيض المتوسط. الحفريات الأركيولوجية بينات بيلا التدجين د البقر والزراعة دالغلة بجوجهم وقعو ف داك العصر. ف العصر النحاسي، التقافة الجرسية كانت وصلات للشمال دالمغريب.
تاريخ لقديم.
لفينيقيين.
المجي ديال الفينيقيين للسواحل المغربية أدّى لقرون ديال الحكم الأجنبي ف الشمال د المغريب. التجار الفينيقيين ختارقو المنطقة الغربية ديال البحر البيض المتوسط قبل القرن 8 ق.م و من وراها ب شوية بناو مستودعات ديال الملحة ف السواحل و الوديان د المغريب. من بين أهم المستوطنات اللولة ديال الفينيقيين كانت كاينة ف شالة، ليكسوس و موݣادور.
لقرطاجيين.
جات الحضارة القرطاجية قبل القرن 5 ق.م و وسّعت السيطرة ديالها ف شمال إفريقيا. قرطاج زادت كبرات لعلاقات التجارية مع القبايل الأمازيغية، و خلصات ليهم خلصة سنوية باش تحافض على التعاون ديالهوم ف الستغلال د المواد الأولية.
موريطانيا.
من القرن 3 ق.م، موريطانيا كانت مملكة قبَلية أمازيغية على الضفة المتوسطية ديال المغريب، أقدم ملك معروف ديال موريطانيا كان هو باݣا، اللي حكم فالقرن التالت قبل ميلاد المسيح و من بعد منو كان بوكوس لول للي حكم بين 100 ق.م و 80 ق.م، الملوك الأمازيغيين ما كانوش كيسيطرو بزاف على السواحل، الشي اللي سهّل الدخلة ديال الرومان. ف اللول، موريطانيا كانت كليّان ديال لإمبراطورية رومانية ف عام 33 ق.م، و من بعد ولات إقليم تابع للرومان ب شكل مكمول ملي الإمبراطور كاليݣولا عدم بطليموس، آخر ملك ديال موريطانية، ف عام 40 ميلادية.
روما سيطرات على الأراضي الموريطانية، اللي ما كانتش محددة مزيان، ب اتفاقيات ومعاهدات مع القبايل الأصلية فعوض ما يكون غزو عسكري و وسّعات النفود ديالها غير ل دوك المناطق اللي كانت كاتعتبرهوم مفيدين للاقتصاد ديالها أو اللي ما كانوش كيتطلبو بزاف د الناس للحماية. هاد المنطقة ولات جزء من الإمبراطورية الرومانية و ولات سميتها موريطانية طنجية و خدات طنجيس (طانجا دابا) ك عاصمة ليها. ف الوقت ديال الحكم د الإمبراطور الروماني أݣسطوس، الحكام ديال موريطانية طنجية كانو كيحكمو حتى المناطق ف الجنوب ديال ڤولوبيليس (وليلي دابا)، بلحاق الحكم الحقيقي ديال الرومان كان حد سالا كولونيا (سلا دابا). شي د المؤرخين كيآمنو بيلا الإمبراطورية الرومانية وصلات حتى لآنفا (الدار بيضا دابا)
لبيزانطيين.
فلعام 285 خرجات لمبراطورية الرومانية من لمغريب وجاو لوندال وهوما قبايل من الشرق ديال جرمانيا (لاليمان د ليوم)، ومن موراها لقوط ديال لغرب ومن موراها لبيزنطيون. فهاد لوقيتة كانوا الناس فالجبولة مامستعمرهوم حد، إنما كان كيحكمهوم ملوك وقياد أمازيغ منهوم. جات الناس لي كتروج لمسيحية لمغريب فلقرن جوج ميلادية، والناس لي ساكنين لفيلاجات ولعبيد وبعض لفلاحة قبلوا هاد الدين الجديد هادا لي جابو ليهوم.
تاريخ لمتوسط.
لأمويين.
لغزو لإسلامي ديال منطقة المغرب الأقصى، اللي بدا ف الوسط ديال القرن 7 ميلادية، نجح ف البديا ديال القرن 8. هاد الغزو جاب الإسلام ولُّغة لعربية للمغريب. لمغريب ف هاد الوقت كان كيتعتابر طرف من لمقاطعة ديال إفريقية اللي كانت تابعة للدولة الأموية، و لحكام ديال كل بلاصة كانو كيتختارو من عند لحاكم لكبير ف قيروان. للقبايل الأمازيغية عتانقو الإسلام، بلحاق حتافضو بلقوانين لعرفية ديالهوم، و خلصو الضريبة للإدارة ليسلامية لجديدة. كانو جاو ناس عرب و سكنات لمغريب و حكماتو وصاوبو مماليك دياولهوم، بحال صالح بن منصور لي أسس إمارة نّكور ونشر ليسلام بين لي ساكنين فلمملكة ديالو، غالبا من مورا ما كانت كتطرا حرب فبزاف ديال لوقات.
ف 750م، القبايل الأمازيغية ناضو ضد لخيلافة الأموية. التورة بدات من عند القبايل اللي كاينين ف الغرب د لمغريب ونتاشرت دغيا فلمنطقة كاملة. واخا التورة ضعافت ف 742م قبل ما توصل لقيروان، لا الحكام الأموين و لا الخلفاء ديالهوم العباسيين قدرو يعاودو يسيطرو على الغرب ديال إفريقية. المغريب تهنى من الحكم ديال الأمويين بلحاق ولا مقسوم على بزاف ديال لدول أمازيغية صغيرة مستقلة بحال برغواطة، سيجلماسة، ونكور، وزيد عليهوم تلمسان وتاهرت اللي دابا كينتميو لـدزاير.
لأدارسة.
ف عام 789م، تبنات دولة لإدريسية للي حكمات جزء كبير من لمغريب على يد ادريس بن عبد الله، ولي كان هرب من موقعة فخ عام 786م، وجا لمدينة وليلي وستقبلاتو لقبيلة لأمازيغية ديال أوربة لي بايعاتو فنس لمدينة باش يتكلف بلأمور دينية والسياسية ديالهم، بعد هاد لمبايعة، بايعوه قبايل أخرين بحال زناتة وغيرها، لي عطاه بزاف ديال لقوة باش يدير التوسوعات ديالو حتى وصلات الدولة ديالو لتامسنا، فازاز وتلمسان، و أسسات بزاف ديال لمدون من غير فاس، بحال لبصرة ؤ تامدولت، و تبعو ليهم بزاف ديال لقبايل بحال مكناسة ؤ غمارة ؤ مصمودة، لكن واخا هكاك فشلوا لأدارسة فتوحيد ديال لمغريب، حيت فلعهد ديالهم كان لمغرب مقسم لبزاف ديال لإمارات، بحال إمارة نكور فشمال، و سجلماسة فشرق، و بروغواطة فلغرب. كايتقال بلي هارون الرشيد صافط لي يقتل ادريس بن عبد الله بسم، من موراها شد ولدو ادريس التاني لحكم وهو باقي صغير عاد عندو 12 لعام. هاد دري ولا راجل وكبر لحكم ديالو، ؤ بنا مدينة فاس عام 808 م، و مهد للمرحلة دلقوة ديال هاد دولة، لي تبنا فيها جامع لقاراويين عام 859م، لي هو من أهم لمعالم تاريخية فلمغريب، و أقدم جامعة فلعالم. بعد لمرحلة ديال لقوة، جات لمرحلة ديال ضعف لي طاحت فيها دولة عام791 م على يد يحيى رابع. من أهم الأثار لي خلاوها الأدارسة هي مدينة فاس لي بناها دريس تاني و قسمها لعدوة ديال الأندلس و عدوة ديال لقرويين، و بنا فيها بزاف ديال لمعالم بحال جامع الأشياخ فلعدوة ديال لأندلس، ؤ جامع شرفاء فلعدوة ديال لقرويين، ؤ دور سوار على لمدينة، و دار ليها لبيبان. فلوقت ديال لأدارسة، كانت لمدينة ديال فاس عندها شهرة كبيرة فلعالم، حيت كانت من لمدون لقلال لي متحضرين، بحكم كانو فيها زناقي مبلطين بلحجر و تاينقيوهم بشكل دوري، و كانت لخزينة ديال دولة مرفحة حيت تادخل بزاف ديال ضرائب على تجارة لي تشهرات بيها هاد لمدينة، كيف ما دارو الأدارسة عملة خاصة بيهوم من لفضة. أهم لحوايج لي ميزات الحكم ديال الأدارسة عاود، هو جامع القرويين، لي تايتعتابر أقدم جامعة مزال محلولة لحدود ليوم، هاد جامع لي بناتو فاطمة لفهرية عام 895 م، بلفلوس لي ورتاتهم على باها لي كان تاجر كبير جا لفاس من لقيراوان، لي خلى هاد جامع يتشهر قد هكا هو لعلوم لي تطورات ديك لوقت بلفضل ديالو، حيت كان بحال مدرسة ولا جامعة تايجيو ليها طلبة لعلم من كل بلاصة باش يتعلمو لعلوم ديال دين و ديال لعقل، بحال طب ولمنطق وتفسير و غيرها، و كان هاد جامع تايوفر امكانية لناس باش يتعلمو نظريا و تطبيقيا.
جات من مورا هاد السلالة بزاف ديال لمماليك خرا بحال لموحدين ولمرينيين ولوطاسيين والسعديين وحدا تابعة ختها، كياخدوا شي مدون كيديروهوم عواصم لدول كبيرة بزاف. هاد لمدون كتسمى ليوما بلمدون لمبراطورية دلمغريب. ومن مورا لقرن 11م، زداهرات هاد الدول وكانت قوى كبرى فلغرب ديال إفريقيا، من مورا ما كانت كاتحكم ديك لبلايص، وزيد عليهوم حتى لأندالوس. بزاف ديال لمسلمين وليهود هربو من لحرب لي نوضاتها لمماليك لمسيحية عليهم فلأندالوس، ولي ناس عرفاتها من بعد بحروب الاسترداد.
لمرابطين.
من ورا ما طاح لحوكم ديال لأدارسة، ومن عام 1060، بداو سلالات أمازيغية تايحكمو لمغريب، أول وحدة كانت هي دولة ديال لمرابطين للي لأصل ديالها من قبيلة لمتونة من صنهاجة. دولة دلمرابطين نجحات توحد لمغريب، ؤ توسعات فلأندلوس ؤ لمغريب حاليا، ؤ توسعات تا على شي بلايص من موريطانيا ومالي ولجزاير دابا، كيف ما كانت حاكمة طرقان ولمدون ديال تجارة ديك لوقت. تأسسات دولة دلمرابطين بعد 119 عام بعد ما طاحت دولة دلأدارسة، بضبط عام 1036 م على يد عبد الله بن ياسين، و دارت مراكش عاصمة ديالها، ونجحات تسيطر على بورغواطة، هاد دولة عرفات أحسن وقت ليها على يد يوسف بن تاشفين، و ماطاحتش تا لعام 1143 م على يد لموحدين. يوسف بن تاشفين، سميتو كاملة هي أبو يعقوب يوسف بن تاشفين بن إبراهيم اللمتوني الصنهاجي، تزاد عام 1009 و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دولة لمرابطية من أصل أمازيغي، (قبيلة لمثونة)، تلقب بأمير المؤمنين وناصر الدين، مراتو هي زينب نفزاوية، ؤ ولادو هوما علي بن يوسف بن تاشفين وتميمة بنت يوسف بن تاشفين.
لموحدين.
دولة ديال لموحدين توسعات على لأندلوس وشمال دلمغريب وتونس ولجزاير دابا. كيف ما حكمو طرقان ولمدون ديال تجارة لمومهيمة ديك ساعة. دول لموحدية دخلات فحرب معا لمرابطين، بعد ما دارو دولة ديالهم عام 1120 م على يد محمد بن تومرت، و حكمو لعاصمة دلمغريب ديك ساعة لي هي مراكش، لي خلاوها عاصمة لدولة ديالهم، من بين سلاطين لي حاكموا يامات لعز ديال لموحدين كاين يعقوب لمنصور لي تزعم الكومبة ديال لأرك ضد لمملكة ديال قشتالة. دولة ديال لموحدين طاحت عام 1270 فاش مات سلطان أبي دبوس.
لي أسس دولة ديال لموحدين هو محمد بن تومرت بن عبد الله بن يا مصال، من منطقة هرغة فسوس، تزاد عام 1077 ؤ مات عام 1130 فمنطقة تينمل و تدفن فيها فلمسجد لأعظم، هو قايد عسكري مسلم، ؤ كاتب ؤ سياسي، تشهر بلهتمام ديالو بلإسلام، ؤ قراو على يديه بزاف ديال ناس بحال عبد المؤمن بن علي، أهم كومبة دارها هي لكومبة ديال لبحيرة ضد لمرابطين لي تغلب فيها، ؤ أهم كتاب عندو هو كتاب "أعز ما يطلب".
فلعهد ديال دولة دلموحدين، بانو بزاف ديال لعلماء، أشهر واحد فيهم هو بن رشد، لي تشهر بلعلوم لي كان تايبحث فيها بحال طب، لعلوم طبيعية ولفلسفة، ولأخلاق وسياسة ولفقه وللغة. كيف ما خلاو لموحدين بزاف ديال لأثار لي كاتعبر على لحضارة ديال هاد دولة، بحال صمعة دلكتبية فمراكش، وصمعة دحسان فرباط، وباب أڭناو فمراكش، وصومعة لخير اَلدا فإشبيلية.
تاريخ جديد.
فالتاريخ الجديد ستمرو سّعديين ف لحوكم تال عام 1659. من موراها بانت سلالة لعلويين لي كانت حاكمة مملكة تافيلالت من 1635. هاد السلالة عاودات وحدات لمغرب فعام 1666. فعام 1684 رجع مولاي سماعيل بن شريف طنجة من نجليز وبدا كيجمع لمداين دلمغريب فواحد الدولة مجموعة، واخا شي قبايل مابغاوش ليه. كان لمغريب أول دولة لي عتارفات بستيقلال ديال ميريكان ف 1787م. وفلبدية ديال التورة ديال ميريكان كانت لباريخات لميريكانية ديمن كتجيها لهجمات ديال لقراصينة لأمازيغ، من بعد قرر محمد تالت أن كاع سفن ديال ميريكان غادي تكون مصوفية من لهجومات ديال لقراصينة. تدارت فعام 1777 المعاهدة ديال الصداقة لميريكانية لمغريبية، وكتعتابر ليوما من لمعاهدات لقديمة ديال ميريكان لي مازالا خداما تالين لهاد النهار.
من لبدية تاع القرن 18م وقف لمغريب أنكاپابل قدام واحد تورة كبيرة بداتها أوروبا فقضية التورة الصناعية، وحاول لمخزن يدير بزاف ديال لإصلاحات باش يساير لوضع الجديد لي قدامو، وما بين هاد لإصلاحات:
لمخزن والسياسة.
واخا نيضام ديال لبيعة كانو فيه لقاوانين الدينية هي لي كانت كاتفورصا، إنما فلقناتي لخرين لقاوانين لوضعية هي لي كانت كتسير لبلاد وكاتنضم لعلاقات مابين الشعب لا من ناحية لقتيصاد ولا لمحاكيم ولا لبوليس فلبلايص لي كان فيها واحد النوع ديال لحوكم الداتي، هاد لتيفاقيات كانت كاتقيد فلمدارس (بلأمازيغية: ⵜⵉⵏⵎⵍ "تينمل") وكتختالف من بلاصة لوخرا، هاد التنضيم واخا كان لمخزن ضعيف، كان كيعوض السلطة ديالو وكايجي لحوكم متوازن، وكيبان الدور ديالو بزاف فاش كاتنوض روينة على شكون غايحكم ديك لبلاصة.
من ناحية المؤسسات، كيعاود لينا لمقيم لعام لفرنسي فلمغريب جنرال ليوطي فوحدة من لكيتابات ديالو: "«فاش دخلنا لمغريب لقينا قدامنا واحد لمبراطورية قديمة فالتاريخ ومامتحكم فيها حتى شي براني، كانت شادة فراسها قدام أي حاجة درناها باش تولي ديالنا، وحتى دابا فهاد لعوام لاخرين كتبان لينا منضمة بزاف لا من جيهة لإدارات فالداخل ولا لي كايمتلوها على برا»" لمؤريخ لبريطاني اللبناني فأصلو ألبيرت حوراني (1915-1993)، لي كان أستاد فجامعة أكسفورد، أكد فلكتاب ديالو "تاريخ الشعوب العربية" أن لمغريب كانو عندو مؤسسات حوكومية و وحدين خرين متعلقين بلقضاء، وكيݣول: "«من مورا لحودود ديال لمبراطورية لعتمانية، كاينا دولة من نوع آخر كاينا من هادي شحال: ديك دولة سميتها لمبراطورية لمغريبية»"، وعندها ݣاع لبودرات ديال دولة جديدة: لمحاكيم ولويزارات ولعسكر، واخا فشي وقات كانت كتجي لفوضى ولحوكم لي ممݣادش.
لعسكر.
السياسة لي كان خدام بيها لمغريب فلقرن 16 و17 هي سياسة كانت كتجيب توازون الدولي، وهادشي باش إيحافض لمغريب على ستيقلال ديالو ويبعد عليه الطمع ديال لبلدان لبرانية.
بدات الدولة دلمغريب كادير لتيصالات مع الدولة لعتمانية من مورا ماولاو هادو صحاح ومتحكمين، والجهد ديالهوم زاد بزاف فاش داو تلمسان ف1517 ووداو مدينة الجزائر ف1516. من مورا ما خداو تلمسان، هرب السلطان ديالها وطلب اللجوء فمدينة فاس. العتمانيين كانو منوضين حرب فشمال إفريقيا زعما راه كيدابزو مع الصبليون النصارا، ديك لوقيتا نيت كانو سّعديين محاربين مع برطقيز وجراو عليهم من لجانوب دلبلاد، وبضبط من مدينة أكادير ف1514، ومن موراها دارو سّعديين توحيد لبلاد من مورا ما خداو لحوكم من الوطاسيين.
لقتيصاد.
فلقرن 18 بداو لمصاليح ديال أوروبا كيكبرو نهار مورا خوه ف لبحر لبيض لمتوسط، هاد لمصاليح خلات الدول ديال أوروبا يحضيو التجارة ديالهوم باش إيوقفو لجيهاد لبحري لي كانت كاديرو لباريخات دلمغريب هاداك لوقت. بسباب هادشي بزاف ديال الدول دأوروبا سنات معاهادات أولا جدداتها مع لمغريب، و هادشي فالنص التاني ديال لقرن 18. متلا فلعهد ديال محمد تالت (لي حكم مابين 1757 و1790) جات 7 ديال الدول لأوروبية وسينات معاهادات ديال الصحبة والتيجارة، بلحق كانت كولها تقريبان كتشابه فلبنود اللي فيها، بحال لحضية ديال لباريخات ويتعطاو متيازات لتجار دياولهوم ويتعطاو ليهوم لخدامات فلمراسي دلمغريب.
تاريخ لقريب.
فلبدية ديال لقرن 20 ومورا ما كانش انتفاع من ليصلاحات لي دار لمخزن باش تجدد الدولة، ومن مورا ماكانو بزاف ديال لمشاكيل فلقتيصاد وأزمات فالداخل وعلى برا، سيفطات فرنسا لعسكر ديالها لدارالبيضا فشهر 8 ديال 1907، وكان بزز على السلطان عبد الحفيظ إسيني معاهدة فاس ف1912 خلات لأراضي ديالو تكون تحت حماية من طرف فرنسا والصبليون على حساب ما تافقو عليه فمؤتمر لجزيرة لخضرا ف7 شهر 4 عام 1906، من موراها ولات عند الصبليون نفود فالشمال (الريف) ولجانوب (سيدي إفني وطرفاية ولأقاليم لجانوبية). داكشي لي بقا من لمغريب خداتو فرانسا وف1923 تعلنات مدينة طنجة على أساس غاتولي منطقة دولية من مورا ما تسينا بروتوكول طنجة.
سلطة وسياسة ولمؤسسات.
لقوام ديال دولة.
لمغريب بحال أي دولة عندو حدود برية وبحرية وجوية لي كاتحدد لأرض ديالها، هاد الأرض مقسمة ل 12 لجيهة، منها 9 دلجيهات بحرية، ؤ 3 دلجيهات داخلة. أما شعب لمغربي، معروف بتنوع ديالو من ناحية الأصول، حيت كاينين لأمازيغ لي هوما سكان لأصليين ديال لبلاد، و كاينين لعرب، كيف ما كاين توازن بين رجال و لعيالات، عكس لفئات ديال لأعمار لي مرتافعة شوي فلفئة ديال شباب، كيف ما كاين تنوع بين ناس ديال لمدون ؤ ناس ديال لبادية، هاد ناس منهم لفلاحة ؤ لموظفين ؤ صناع ؤ لعمال ؤ غيرهم. نظام دلحوكم فلمغريب ملكية دستورية ديموقراطية برلمانية واجتماعية، لماليك فيها هو رئيس ديال دولة، ؤ لممثل لول ديالها. على حساب ما تايݣول الدستور د2011، لماليك عندو سلطة محدودة. ؤ لحوكومة كاتسمح يكونو أحزاب دلمعارضة، بزاف من هاد لأحزاب تدارت غير فسنين للخرة. رئيس لحوكومة (قبل 2011 كان كيتسما لوزير لول) هو رئيس ديال لحوكومة لي فيها بزاف ديال لأحزاب.
سّلط ديال دّولة.
سلطة فلمغريب مكونة من 3 ديال لحوايج:
رّموز ديال دّولة.
أو
لماليك.
على حساب ماتايݣول الدستور ديال لبلاد فلفصل 19: "«الملك هو لمير لمومنين وهو لپاطرون لكبير ديال الدولة قدام دوال لاخرين، والرمز لي كايجمعها وهو لي ضامن الدوام ديالها، هو لي كيطاكي لدين ولي كياخود لوقار ديال الدستور، وعندو الحق باش يصاوب لحقوقا ديال لمواطنات ولمواطنين ولجماعات ولهيئات وهو لي كايضمن ليستيقلال دلبلاد ولحوز ديال لمملكة داخل لحق ديالها.»" لمليك كيترأس لمجليس ديال لويزارا، وهو لي كايحط رئيس لويزارا فبلاصتو من مورا ماكادوز لنتيخابات التشريعية، ومن مورا ماكايطلبو الرايس كيعين لمليك لويزارا لاخرين. واخا الدستور عاطي لحق لمليك باش إيجري على لويزارا من هديك لخدمة لي شادينها، أولا يتفك واحد من لمجاليس دلبرلمان أولا بجوجهوم من مورا مايتشاور مع الرايس ديالو والرايس ديال لمجليس الدوستوري، ويدير خطاب للشعب، فهادشي ماطرا إلا مرة وحدا ف1965.
الدستور و لمؤسسات.
دستور المغرب 2011 هو الدستور السات ديال المغرب من نهار خدا الاستقلال. هو أعلى قانون كاين فلبلاد وهو اللي تاينضم السلطات والعلاقات اللي بينها فالمغرب: الملك، الحكومة، البرلمان والسلطة القضائية. فيه 180 فصل وبدات الخدمة بيه رسميا ف 30 يوليوز 2011.
لبرلمان لمغريبي فيه جوج دلمجاليس: مجلس النواب ومجلس لمستشارين. الناس ديال مجلس النواب، لي هوما 325، كيصوت عليها الشعب ديريكت، وكاتسالي لعضوية ديالهم فلبدية ديال الدورة دشهر 10 فلعام لخامس من مورا ماكايختارهوم الشعب. لمجلس ديال لمستشارين فيه 270 ديال الناس كيتختارو لتسعود دالسنين. 3 من كل 5 منهم من كل جيهة فلمغريب كتستيهوم هيئة ناخبة فيها ممتلين دلجماعات لمحلية، ودوك جوج خماس لي بقاو كتصوت عليهم هيئات ناخبة فيها منتخبون فلغرف لمهنية وهيئة ناخبة فيها ممثلي المأجورين.
رّاية ؤ نّشيد لوطني.
علم المغريب هو علم فيه توب حمر وسط منو نجمة مخمسة خضرا. شعار المغريب هو ترس حمري فيه نصف ديال الشمش طالعا ب15 خط ديال الشعة فوق واحد الساحة فيها جبولة ديال الأطلس، وفجناب جوج سبوعة من سباع ديال الأطلس، السبع لي على ليسر مجانب ولي على ليمن راسو أفاص، وفالترس واحد الصمطة دهبية مكتوب فيها لآية ديال لقرآن": ﴿إن تنصروا الله ينصركم﴾.
أول نشيد مغريبي كان هو نشيد جمهورية الريف المغربي لي تأسسات ف 1921، ومشات بسباب هجوم فرنصي صبليوني عام 1926، كتبو الشاعر ديال فلسطين إبراهيم طوقان بلألحان ديال اللبناني محمد فليفل، وكيشبه بزاف للنشيد لوطني ديال لبنان.
النشيد لوطني ليوما هو النشيد الشريف (تيليشارجيه) كتبو علي الصقلي الحسيني ولحنو ليو مورݣان. النشيد بقا بلا كلمات من مورا لستيقلال حتى ل1970 ملي تأهل لمنتخاب لكاس لعالام ديال لمكسيك لي كان أكبر بلاصة كتحتافل فيه الدول بلأناشيد لوطنية، ملي خدا الحسن التاني كلمات ديال الشاعر علي الصقلي الحسيني مع نفس لحن باش إغنيوه لكوايرية د لمنتخاب.
التقسيم لإداري.
لجيهات.
من مورا لخطاب ديال لمليك محمد السادس ف2010، دارت لحوكومة برنامج غيعطي لحوكم الداتي لكل جهة من لجيهات دلمغريب، ودارت واحد اللجنة سميتها اللجنة الاستشارية للجهوية، هي تابعة للحوكومة تكلفات باش تصاوب نمودج ديال لأقاليم اللي عندها حوكم داتي. اللجنة دارت تقرير سماتو "أطلس التقطيع الجهوي المقترح" واللي فيه 12 جيهة.
وفإطار اللامركزية ولجهوية اللي اعتمدتها لمملكة لمغربية، التقسيم لإداري من 2015 داير هاكا:
لجغرافيا.
لموقيع.
لمغرِيب جَا هُو تَّالي فشَّمَال لغْربي ديال لقارة دإفريقيا، ؤ هو تَّالي فلجَنوب لغْربي ديال لبحر لبيضْ لمتوسط، ؤ فشرق ديال لمحيط لأطلسي. المغرب كاين فشَّمال ديال دّْوِيرَة دلإستواء، و فْلغربْ ديال لخط ديال ݣرينيتش، و تايدوز فلجانوب ديالو دّْوِيرَة ديال سَرطان. لمغريب عاود كاين بين لخطوط ديال طول 1 درجة، و17 درجة، فلغرب ديال خط ݣرينيتش، وبين دّْوِيرَات ديال لعرض 21 درجة و36 درجة فشمال ديال دّْوِيرَة دلاسْتواء.
لمغريب عندو حدود طبيعية، حيت تانلقاوه تايطل على لبحر لبيض لمتوسط فشَّمال، بخط دساحل تايوصل ل450 كلم. وتايطل من لغرب على لمحيط لأطلنتي بخط دساحل تايوصل ل 3050 كلم، و فلمجموع تانلقاو 3500 كلم من لخط ديال ساحل. أما لحدود سياسية ديال لمغريب فتالقاو الدولة ديال لجزاير فشرق، و فلجانوب و لجانوب شرقي، كاينة دولة ديال موريطانيا.
لمغريب هو بين دول لي كاينة فلجانوب ديال لبحر لبيض لمتوسط، و هو لْخْرْ فشمال لغربي ديال مْجموعة دُول دلمغريب لكبير و إفريقية، كيف ما كاين فلجانوب ديال لقارة د أوروبا و هو لي قريب ليها من إفريقيا، حيت تايفصلو على صبليون غير لمضيق ديال جبل طارق. هاد لموقع ديال لمغريب هو موقع ستراتيجي لإفريقيا ولدول ديال لمغريب لكبير، حيت قريب من أوروپا، و حيت محلول على جوج دجوايه ديال لبحر، (لبحر لبيض لمتوسط ولمحيط لأطلسي)، و كايتعتابر طرف مهم فلمضيق ديال جبل طارق، لي هو واحد من لممرات لمهمة فتيجارة فلعالم. لموقع ديال لمغريب ستراتيجي حتى بنسبة للاتحاد ديال أوروبا، حيت لقرب ديالو ليها تايخليه بحال شي باب كاتنفاتح منو أوروبا على إفريقيا من ناحية الإقتصاد.
تضاريس.
التلتاين ديال لمغرب الشمالي فيه غير الجبولة، وكيوصل لعلو ديال بعضها لكتر من 4000 ميترو فوق لبحر. جبل توبقال هو لعالي فيهوم ݣاع وكيوصل لعلو ديالو لـ 4167 ميترو. لمغريب هو لبلاد لوحيدة فشمال افريقيا و الشرق الاوسط لي فيها سلسلة ديال جبولة كاملة، ولي هي السلاسل ديال جبال لأطلس، بطروفة ديالو بتلاتة: لأطلس لكبير ولأطلس لمتوسط ولأطلس الصغير. وزيد على هاد شي سلسلة جبال الريف لي الراس لعالي فيها هو جبل تدغين بلعلو ديال 2456 ميتور.
السهول فلمغريب كبيرة وشادة من جبال الريف حتالين لأطلس لمتوسط. لحوض ديال واد سبو فيه سهول لعلو ديالهوم صغير، فيه ويدان وهضبات كتزرع فيها بعض لمحاصيل. فسهل لغرب غاتلقا الشمندر، قصب السكار، الروز والطابا. فهاد السهل كاينا غابة لمعمورة لي فيها كيحطبو العرعار والكاليبتوس. كنلقاو سهول خرى بحال دياول هضاب لفوسفاط وهضاب الشاوية، كنلقاو سهل دكالة، وفالشرق كاين سهل تادلة. فالجانوب كاين سهل لحوز فمنطاقة مراكش، وسهل سوس لي داير على شكل متلات فلخاريطة حيتاش تيحدوه جبال لأطلس لكبير ولأطلس صغير ولمحيط لأطلسي، وكاينين سهول خرين بحال اللوكوس، نكور، تريفة، وادي ورغة، سهل بهت، سهل إناون.
فلجانوب عاوتاني كاينا حتى الصحرا، لي فيها عروݣ بحال عرݣ الشابي فلحودود مابين لمغريب ودزاير، ولي هو أكبر عرݣ فيه لحجر والرملة. بعض الرمال يقدو يوصلو لعلو ديال 200 ميترو.
لمناخ.
المناخ ديال لمغريب كايڤاري على حساب البلايص، متوسطي فالشمال، محيطي فلغرب وصحراوي فلجانوب. لبلايص لي فيها لبحر فيها واحد لمناخ معتادل. النص ديال الشمال كيدوزو فيه جوج ديال لفصول: فصل ناشف كيجي مابين شهر 5 وشهر 9، وفصل كتكون فيه الشتا كيجي مابين شهر 10 و4. أما لجانوب كيسيطر عليه لمناخ الصحراوي لي ناشف وسخون بزاف. كيتأتر لمناخ ديال لمغريب بواحد الضاهرة جوية لي هي تدبدب ديال شمال لأطلسي. هاد الضاهرة كتحكم فشتا والتلج لي كيجيو للمغريب من جيهة لمحيط لأطلسي.
حيات لبر.
لحياوانات.
تروة ديال لمغريب لحياوانية كبيرة وبزاف، حيتاش لموقع ولجغرافيا ديالو كيلعبو دور كبير باش تعيش حياوانات كتيرة من إفريقيا وأوروبا. الحياوانات لي كتيرة بزاف فلمغريب هي الطير، لي واصل لعدد ديال النواع ديالهوم ل454 نوع، 5 دخلها بنادم لبلاد و156 نوع نادر. من أشهر التديات لي كاينا فلبلاد هي أسد لأطلس، هو واحد لكائن منقارض فالطبيعة وكانو الرومان كيجيبوه لحلبات ديال لمصارعة باش يدابز مع لمصارعين.
اربيع ولشجار.
الجبال ديال لمغريب كاينوض فيهم لعرعار ولبلوط ولأرز وربيع جبلي آخور. السهول كينوض فيهوم الزيتون والمصطكا وأرݣان لي كاين فبلايص كتار ديال جبال لأطلس وكاين غير فلمغريب. فلمناطق ديال الداخيل كينوض لحلفة والشيبة، أما النخل كاين فلواحات ديال لجانوب.
لمغريب عندو موشكيل كبير مع التصحور، حيت كاتدي ليه كل عام 31 هيكتار من لغابات ديالو فلعام. هاد لموشكيل مكاينش غير فلجانوب ولكن حتى الشمال حيتاش من 1920 لدابا مشات النص من غابة لمعمورة. أما لجانوب يادلي فراه الرملة جاتليه على 280.000 هيكتار ووصلات لواحات ديال درعة وزيز وولات 1500 نوع من الربيع مهددة بلنقيراض، تقريبا كولها من لأنواع لي كاينا غير فلمغريب. ومن لأسباب لي خلات هاد الضاهرة تزيد هي لجفاف والتراب لي كايزيد يولي مالح ولحطيب لعشوائي ديال لغابات.
لمجتمع.
لّوغات.
لأمازيغية و لعربية هوما اللوغات الرسمية ف لبلاد. تقريبان ݣاع لمغاربة كيدويو ب الدارجة مزيان. تقريبان شي 13.5 مليون مغريبي من أصل 32 مليون (ماكاينينش حسابات رسمية) كيدويو بوحدة من اللوغات ديال عائلة اللوغات لأمازيغية (إما اللوغة ديال تشلحيت، اللوغة ديال تاريفيت ،اللوغة ديال تايزناسنيت أولا اللوغة ديال تمازيغت لأطلس لمتوسط)، وكايهضرو بيها إما بوحدها أولا معا لّوغة الدارجة. كاينين ناس خرين كيدويو اللهجة لعربية لحسانية واللهجة لعربية الصحراوية. لفرونسي كانت لغة رسمية شحال هادي بسباب ليستيعمار، دابا ولات لّوغة لأجنبية لّولة لي كتستعمل ف لجاميعات و لإعلام. 2 مليون مغريبي كيهضرو ب صبليونية، وبزاف ف الشمال. نّݣليزية هيا لوغة ممنتاشراش بزاف إلا ما بين لفيئة لمتقافة ديال الشباب.
الناس.
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 11.598.070 لي ساكنين ف لبلاد، سوا مغاربا ؤلا أجانب. ؤ نقاسمو ل 3.403.798 ف لمدون (29,3%) ؤ 8.194.272 ف لمناطق لقروية (70,7%).
عدد سكان لمغريب ليوما هو 36.5 مليون دبنادم، بواحد زيادة ديال 1.26% كل عام. كتر من 100.000 براني ساكنين فلمغريب، غلبيتهم إما صبلبون أولا فرانصيص شادين التقاعود أولا من الناس لي خدامين فالشركات ميلتيناسيونال. هاد النسبة ديال الزيادة نقصات على لفترة ما بين 1971 و1982، لي وصلات فيها ل2.8%.
الدراسات الجديدة بينات بلي غالبية لعرب ولأمازيغ الي كنفرقوهم باللوغة ديالهوم ماكايختالفوش على بعضياتهم من ناحية التركيبة لويراتية ديالهوم بزاف. هاد لأبحات بينات بلي عملية التعريب لي طرات فلمغريب ما هي إلا استيعاب تقافي. لهابلوݣروپ-Y هو واحد لكروموزوم كيمشي من لواليد لولدو بلا حتى تغيير جيل من مورا جيل. الدراسات لي دارت على لمغاربة بينات بلي 81.7% منهوم كينتاميو لهابلوݣروپ E (وهو لي كيميز الساكينة لأمازيغية) ومابينهوم 72.6% كينتاميو لواحد الشعبة ديال هاد لهابلوݣروپ وهي E1b1b سواء فلبلايص لي كاتهضر فيها الناس بلعربية ولا لأمازيغية. واحد لأقلية من الساكنة 13.3% كتنتامي للهابلوݣروپ J (وهو لي كايميز الساكنة الشرق-أوسطية بحال لعرب وليهود).
لأديان.
أغلبية الناس فلمغريب كتآمن بالدين لإسلامي، ولي هو دين الدولة، وحتى دستور د 2011 زاد أكد على هادشي، وأكد على أن الدولة كتضمن حرية التعبد لݣاع الشعب. فلحسابات ديال الدولة 99% من الشعب مسلمين، وافتيراضان كلهم من السنة، مع واحد لأقلية مسيحية وأقلية يهودية. الدراسات ولإحصاءات لي ماشي رسمية لقات بلي 80-95% ديال الشعب لمغريبي بلقليلة متدين. حسابات دارو على آلاف ديال لمغاربة لقات بلي مابين 3-14% من لي تجاوبو ݣالو بلي هوما ماشي متدينين
لقتيصاد.
لمغريب من الدول لي نامية ولي عندها اقتصاد حر واكونطرات ديال التبادل الحر مع بزاف ديال البلدان بحال ميريكان واوروبا وتركيا والأردن وتونس والإمارات. هاد الكونطرات مع الموقع الإستراتيجي ديال البلاد تيعاونها باش ايكون عندها استثمارات كبار وكثار. الناتج الداخلي الخام ديال المغرب كان داز 61 مليار دولار فعام 2006 لي تيعني 2000 دولار للواحد فالعام. كان عند لمغرب ف 2007 مبادلات بزاف مع أوروبا مبعدها اسيا ومبعدها ميريكان وعاد إفريقيا. من 1993 ولحوكومة خدامة باش دير خوصصة لبعض ليسيكتور بريڤي باش تحيد عليها شوية من التقل لي كانت هازاه.
لخدمات.
السياحة هي لي كاتجي اللولة مابين لخدمات، حيت جابت لبلاد كتر من 77 مليار درهم ف2018 وجاء لمغريب 11.3 مليون سائح ف2018. كتعتابر مراكش هي لمدينة السياحية لولا فلمغريب وكيتبعها مدينة أݣادير، وعاد باش لمدون ديال طنجة، كازا، فاس، ورزازات، الرباط، تطوان، مكناس، والصويرة. المغرب عضو فلمجليس التنفيدي ديال منطمة السياحة العالمية وهادشي من 2007.
صناعة.
قطاع الصناعة فالمغرب عندو 28% ديال الناتج الداخلي الخام. الصناعات لي تيتميز بها هي لي صناعات الغذائية والكيماوية لي المغرب تيتعبر اهم مصنع فإفريقيا مبعد جنوب إفريقيا. كاينا أيضا الصناعة الصيدلية لي تتغطي 90% من الطلب المحلي. لمغريب عندو مصفاة المحمدية لي هي من لأكبر فإفريقيا الشي لي تيعطيه صناعة بتروكيمياوية مزيانة. صناعة النسيج معروفة فالمغرب لي هو أول مصدر للإتحاد الأوروبي. مؤخرا بدا لمغرب فصناعة السيارات مبعد مادار اتفاقيات مع شركات عالمية بحال رونو نيسان، وكاتݣول التوقعات بلي لمغريب غايصدر مليون سيارة ف2023.
فلاحة.
عن لمغرب بزاف ديال التيساع باش ايدير الفلاحة تقريبا 3 مرات مساحة ديال بلجيكا. هاد الفلاحة تتنتج خصوصا القمح والشعير والذرة والقطنيات والجلبانا والعدس واللوبيا. كاينا حتا الفلاحة ديال الفواكه والزيتون وحتا تربية الماشية. لمساحة لمسقية فلمغريب وصلات 16000 كيلوميتر مربع. لمغريب هو التاني فلعالام من ناحية التصدير تاع لحوامض والسابع فإنتاج زيت الزيتون. لمغريب من أكبر الدول لي كاتنتج لحوت فلعالام، بلمقدار ديال 1.34 مليون طن ف2016 بوحدها، صدر منها 644 ألف طن.
لمعادن.
كاين بزاف ديال المعادن فالمغرب بحال الحديد والكوبالت والنحاس والزنك والفضة والأنتيمون والمنغانيز والرصاص والفليور ولكن لموهيم فيهوم هو الفوسفاط لي لمغريب هو ثالث فلعالم من ناحية لينتاج منبعد ميريكان والشينوا واللول فالعالام من جيهت لمخزون. وف2003 تكتاشفات شي كميات ديال الدهب حدا أكادير.
طاقة.
لمغرب ما تاينتجش بزاف ديال الطاقة غير شي 5% من داكشي لي تايحتاج وتيستورد الباقي. لمغريب ما عندوش إنتاج كبير ديال لأنتراسيت ولغاز، وخا تكتاشفات كميات من لݣاز الطبيعي. بدا لمغرب تيستتمر فالطاقة المتجددة بحال الطاقة الشمسية وديال الريح باش إطيح النسبة ديال داكشي لي كيستاورد.
لمغريب عندو محطات ديال الطاقة الشمسية قريب تولي تنتج ليه 2 جيݣاوات ديال الضو ف2020.
التقافة.
لأعياد لوطنية.
هاد لجدوال فيه ليستة ديال لأعياد لوطنية والدينية فلمغريب.
بلايص اليونيسكو د ترات لعالامي.
لمغريب فيه 9 ديال لبلايص اللي معترف بيها عند منظمة ليونيسكو ديال تراث العالامي فلكلاصمون ثقافي. اللول كان فعام 1981 و لخر كان عام 2012. لمواقع مرتبة بحال هكدا:
كاين مواقع اخرى اللي حطها لمغريب فلائحة رمزية اللي كترشحها تكون معترف بها من اليونيسكو و اللي هي:
|
المهدي بنعبود (تولد ف سلا ف 1919 - مات ف الرباط ف 1999) كان طبيب وفيلسوف ومفكر وكاتب مغريبي.
حياتو.
تولد المهدي بنعبود فسلا ف 1919 وكبر فيها. مات ليه بًاه وهو عندو 7 سنين, و ربًاتو مًو ومن بعد خاه لكبير زين العابدين. دخل للمدرسة وقرا فيها مزيان, حتا خدا لباك ديالو وبدا يقرا الطب ف 1940. مشا للجامعة د مونپوليي ففرانسا باش يكمل قرايتو, ومن بعد كمًل فباريز ف 1945. ف 1950 خدا الدكتورا ديالو وحلً عيادة فالدار لبيضا. فنفس لوقت اللي كان تيقرا, نخارط فلعمل لوطني ودخل فحزب ليستيقلال.
ف 1951 مشا للميريكان وحلً فيها مكتب باش يدافع على استقلال لمغريب. من مورا ليستيقلال نيشان, ايعينو محمد لخامس أول سفير دلمغريب فلميريكان, وغادي يبقا سفير 6 سنين (من 1956 ل 1962) حتا غادي يبدًلوه حيث ساند موظفي وزارة لخارجية فلإضراب ديالهم. موراها رجع عاود لمغرب وحلً عيادة فسلا, و من 1966 ولاُ أستاد دلعلم النفسي ولمداهب لفكرية لمعاصرة ولعقيدة لإسلامية ف لجامعة د محمد لخامس ف رباط, وخرًج بزاف د لكتوبا والتحاليل فهاديك لوقيتة.
مات المهدي بن عبود نهار 12 يونيو 1999 فالرباط.
كتوباتو.
كتب المهدي بزاف د لكتوبا فبزاف د لمواضيع, منها:
|
المهدي بنعطية (تزاد ف 17 أبريل 1987 ف كوركورون ف فرانسا) هو كوايري مغريبي كان كيلعب ف لپوصط د مدافع معا لفراقي لي داز منها ؤ معا لمنتخب د لمغريب د كورة.
بدا المهدي بنعطية المسيرة ديالو ف أولمپيك مارساي ف 2005، ولكن مالعبش فيها تقريبا ݣاع و صيفطوه إعارة لبزاف د لفراقي. ف 2008، غادي تشريه كليرمون فوط، لي كانت ف درجة تانية د فرانسا، وتما فيه بدا يلعب ديما. ف نفس العام (2008) لعب أول ماتش ديالو مع لمنتخب د لمغريب، وكان ماتش ضد زامبيا ربح فيه لمغريب ب 3 ل 0.
ف 2010 غادي يمشي بنعطية ل لبطولة د لطاليان وغادي يلعب مع لفرقة ديال أودينيزي تلت سنين، لي كان عندو فيها مستوى مزيان، خلًا روما تشريه ف 2013. غادي يبقا بنعطية غادي وتيطلع و ف 2014 أيمشي ل بايرن ميونيخ. ف لعام تاني ديالو تمًا غادي يهبطلو نيڤو ويتضرب بزاف د لمرات، تا مشاتو بلاصتو ف دفاع. غادي يسلًفو لبايرن ف 2016 ليوڤانتيس، لي غادي تشريه ف 2017. ف يوڤانتيس غايلعب تلت سنين ف لمجموع، و ف 2019 أيمشي ل قطر يلعب ف لفرقة د دحيل، و هي لفرقة لي لعب فيها تال 2021 فين مشا ل تركيا ل لفرقة د فاتح قرا جمرك.
ف 2019 عتازل بنعطية لعب معا لمنتخب د لمغريب، ؤ ف دجنبر 2021 قرر يعتازل لعب د كورة.
|
النادي د لمدابزة (ب ) هو واحد لفيلم ميريكاني ألماني خرج ف 1999، و تبنى على الرواية ديال تشاك پالانيوك لي عندها نفس السمية، ؤ من الإخراج ديال ديڤيد فينشر، ؤ لبطولة د براد پيت، إدوارد نورتون، ؤ د هيلينا بونام كارتر.
لقصة د لفيلم.
الراوي (إدوارد نورتون) ديال لقصة لي مكيدكرش السمية ديالو. هوا خدام ف شركة ديال الطوموبيلات، كايسفر بزاف ؤفيه لأرق. الطبيب ديالو مابغاش يكتب ليه الدوا، و بلاصت هادشي كينصحو باش يحضر للإجتيماعات ؤ لݣروبات ديال الناس لي كاتعاني كتار منو، فكان كايحضر بزاف د لݣروبات د الدعم بحال لݣروب ديال الكونصير ؤ كايدّاعي بلي حتى هوا فيه، ؤ هوا على هاد لحال كايتلاقى ب نصابة بحالو مارلا سينڭر (بونهام كارتر). تعصب فاللول منين عرفها و من بعد غايتفاوض معاها باش مايحضروش ل نفس لݣروبات. من بعد واحد لمدة غايتلقى ف الطيارة بواحد السيد كيبيع الصابون سميتو تايلر (براد پيت) ؤ غايجرو لواحد النادي د لمدابزة ؤ بجوجهوم غيتعاونو باش هاد النادي يكبار، و لكن من بعد الراوي غيعرف الأهداف لخفية ؤ لحقيقية ديال تايلر ؤ من تما لحياة د بطل لقصة غاترون د بصاح.
|
النخيل جماعة ترابية مقاطعة كاينة ف إقليم مراكش، جهة مراكش آسفي، ساكنين فيها 64447 واحد، على حسب لإحصاء لعام 2014.
|
نّضام شّمسي أولا مجموعة شمسية هو نضام اللي مربوط مع بعضياتو بفعل جاذبية واللي كيتكون من شّمش ؤ أجسام اللي كيدورو عليها سوى بشكل مباشر سوى بشكل ماشي مباشر. هاد أجسام كيتسماو بالأجرام السماوية ؤ من بين أجرام اللي كيدورو على شّمش بشكل مباشر كنتلاقاو، أكبرهم لكواكب التمنية، ؤ الباقي كلهم أجرام صغيرة؛ الكواكب القزامية وأجرام صغيرة ديال النظام الشمسي. من بين الأجرام اللي كدور على الشمس بشكل غير مباشر كنتلاقاو الأقمار اللي جوج منهم كبر من أصغر كوكب؛ عطارد.
النظام الشمسي تكون 4.6 مليار عام هادي، بواسطة انهيار جاذبي ديال واحد السحابة جزيئة عملاقة بين النجمية. الغالبية العظمى ديال كتلة النظام كاينة فالشمس، والكتلة اللي بقات الأغلبية ديالها كاينة فالمشتري. الكواكب الدخلانية الصغيرة الربعة، عطارد، الزهرة، الأرض، والمريخ، كلهم كواكب أرضية، يعني أنهم كيتكونو من الصخر والمعادن بشكل أولي. الكواكب الخرجانية الربعة هوما كواكب عملاقة ؤكلهم الكتلة ديالهم فعليا كبر من الكتلة ديال الكواكب الأرضية. أكبر وحدين، المشتري وزحل، هوما عمالقة غازية، يعني كيتكونو أساسيا من الهيدروجين ؤالهيليوم. أما أبعد وحدين، أورانوس ونپتون هوما عمالقة جليدية كيتكونو من مواد بنقط انصهار عالية نسبيا إلى قارناهم بالهيدروجين والهيليوم، كيتسماو مواد متطايرة، بحال الما، الأمونيا والميثان. كامل الكواكب التمنية عندهم تقريبا مدارات دائرية كاينة على قرص مسطح تخيلي كيتسمى مسار.
النظام الشمسي كيضم حتى الأجرام الصغيرة. حزام الكويكبات اللي جا ما بين المريخ والمشتري، كيضم فغالبتو أجرام كتكون – بحال الكواكب الأرضية – من الصخر والمعدن. مورا المدار ديال نبتون كنتلاقوا حزام كيپلر ؤالقرص المتفرق، اللي هوما ساكنة ديال الأجرام مورا النپتونية كتكون الغالبية ديالهم من الجليد، ؤموراهم ساكنة مكتاشفة مؤخرا ديال السيدنويدات. من بين هاد الساكنة، كاينين أجرام كبيرة بما فيه الكفاية باش يكونو مدورين بفعل الجاذبية ديالهم، وراه كاينين مناقشات محتارمة فهاد المجال بحال مثلا شحال غادي يكون العدد ديالهم. بحال هاد الأجرام تصنفات على أنها كواكب قزامية. ؤوحدين خرين تم التعريف ديالهم ولا تقبلو على أنهم كواكب قزامية بما فيهم سيريس ؤالأجرام مورا النپتونية پلوتو وإريس. بالإضافة لهاد جوجت المناطق كاينين بزافت الساكنة ديال الأجرام الصغيرة بما فيهم المذنبات، القنطورات، ؤسحاب الغبرة بين الكواكب اللي كيسافرو بحرية بين المناطق.
ستة من بين الكواكب، أكبر ستة كواكب قزامية، ؤالعديد من الأجرام الصغيرة كيدورو عليهم أقمار طبيعية، عادة كيݣولو ليهم غير "أقمار" نسبة للقمر. كل واحد من الكواكب الخرجانية ضايرة بيه خواتم كوكبية ديال الغبرة وأجسام صغيورة خرى.
الريح الشمسية، هي تدفق ديال الجزيئات المشحونة كيخرج من الشمس، كدير واحد المنطقة كتشبه للفقاعة فالوسط بين النجوم كتسمى بالهيليوسفير. الهيليوپوز هي النقطة فين كيتساوا الضغط من عند الريح الشمسية مع الضغط المعاكس ديال الوسط بين النجوم؛ راه كيتمدد حتال حافة القرص المتفرق. سحابة أورت اللي كيتعتاقد بأنها المصدر ديال المذنبات اللي عندها دور زمني كبير إمكن تكون بعيدة تقريبا ألف مرة من الهيليوسفير. النظام الشمسي كاين فذراع الجبار، 26.000 سنة ضوئية من مركز مجرة مجر لكبش.
الاكتشاف ؤالاستكشاف.
فمعظم تاريخها، البشرية ما فهماتش ؤما تعرفاتش على مفهوم النظام الشمسي. أغلب الناس حتال أواخر العصور الوسطى–عصر النهضة كان كيسحاب ليهم بللي الأرض ساكنة فمركز الكون ؤبللي هي مختالفة من ناحية التصنيف على الأجسام الإلهية ولا الأثيرية اللي كتحرك فالسما. واخا الفيلسوف اليوناني أرسطرخس الساموسي فكر فنظام فيه شمس مركزية غادي تعاود تنظم الكوسموس، كان نيكولاس كوپرنيكوس هو أول واحد غادي يطور شي نظام يتوقع فيه رياضياتيا مركزية الشمس.
فالقرن 17، اكتاشف ݣاليليو بللي الشمس فيها شي نقاطي كحلين، ؤ بللي المشتري عندو ربعة الأقمار كيدورو عليه. كريستيان هوݣنز غادي يتبع على اكتشافات ݣاليليو فاش غيكتاشف تيتان القمر ديال زحل ؤالشكل ديال الحلقات نتاعو. عرف إدموند هالي ف1705 بللي الظهورات المتكررة ديال واحد المذنب كانت كتسجل نفس الجسم، اللي كيرجع بانتظام مرة وحدة كل 75–76 عام. هادا كان أول دليل على شي حاجة من غير الكواكب كدور على الشمس. فهاد الوقت (1704) بان المصطلح ديال ""Solar System"" (النظام الشمسي) فلونݣلي. فعام 1838، فريدريش بيسل غادي يقيس بنجاح التزيح النجمي اللي هو تغير ظاهري فالموقع ديال شي نجم معين كينتج على الحركة الدورانية ديال الأرض على الشمس، ؤهاكا قدم أول برهان تجريبي مباشر على مركزية الشمس. مللي بدات التحسنات فالفلك الرصدية ؤبدا الاستعمال ديال المركبات الفضائية بلا طيار ولا ممكن التحقيق المفصل فأجرام خرى كاينة فمدار على الشمس.
|
لمملكة د النورڤيج (بالنورڤيجية الجديدة: "Noreg" - بالنورڤيجية لقديمة: "Norge" ) ولاّ النورڤيج ولاّ النرويج هي واحد لبلاد ف الشمال د أوروپا تيسكنو فيها تقريبا 5 دلمليون ونصّ د الناس.
تاتحدّها السويد و فينلاندا و روسيا من الشرق، لمحيط لأطلسي من لغرب و الدانمارك من الجنوب. اللغات الرسمية د النورڤيج هوما النورڤيجية و السامي، ولعاصمة ديالها هي أوسلو.
النورڤيج ماداخلاش ف الاتحاد الأوروپي، وتاتخدم العملة د الكرونا النورڤيجية. الملك د النورڤيج ديال دابا سميتو هارالد لخامس.
|
لجمهورية د النيجر (بلفرانساوية: République du Niger) هي بلاد مافيهاش لبحر جات ف لوسط د إفريقيا و بالضبط فلمنطقة د الساحل. تسمًات بالنيجر علاود لواد د النًيجر اللي تيدوز من لأراضي ديالها. تيحدًوها من الشمال لجزائر وليبيا، من لغرب مالي وبوركينا فاصًو، من الشرق تشاد، و من لجنوب نيجيريا و بينين. 80% من لأراضي د بلاد هي صحراوية، ولأراضي لاخرا اللي قريبة مهددًة بالتصحر. النيجر وحدا من أفقر لبلدان فلعالم ولقتيصاد ديالها تيعتامد غالبا على لفلاحة وعلى التصدير د مواد خام بحال ليورانيوم.
فاللخر د لقرن 19 بدات فرانسا تاتحتًل لأراضي ديال النيجر، و ف 1904 دخُلات النيجر فإفريقيا لغربية لفرانساوية. بقا هاد ليستيعمار تال 1960، وهو لعام اللي أتستاقل فيه لجمهورية د النيجر، وغادي تبدا موراها فترة مافيهاش لإستقرار و أيكون حكم د لعسكر تال 1999 اللي تدار فيها قانون نتيخابي باش يبدا يطلع رئيس لبلاد بلينتيخابات.
تيسكنو فالنيجر تقريبا 22.5 مليون د الناس (لأغلبية ديالهم فلجنوب د لبلاد) و لعاصمة ديالها هي نيامي. اللغة الرسمية هي لفرانساوية، ولعملة اللي كاتخدًم فلبلاد هي لفرنك لغرب إفريقي. الرئيس د النيجر من 2011 لدابا هو محمدو يوسوفو.
|
لوداد الرياضي، هو نادي رياضي مغربي عندو بزاف دلفروع درياضة، منها لفرع د لكورة، تأسس نهار 8 ماي 1937 فداربيضا فوقت لحماية دفرنسا لي كانت ف لمغريب، ؤ هو نادي قديم بزاف معروف بأنو فريق لمقاومين وحتا ناس ليكانو فيه عاونو لبلاد و لأكترية ديالهم مقاومين مغاربة بحال لمؤسس لحاج محمد بنجلون تويمي (حصل على الوسام بعد الاستقلال من طرف لملك لمرحوم محمد الخامس).
لوداد لعب أول ماتش ديالو فشتنبر 1939 بلفرقة ثانية ضد لفرقة ثانية د تيحاد رياضي لمغريبي (لياسام)، وربحو، موراها لعب أول ماتش دلفرقة لولة ضد لفرقة لولة دلياسام ف نفس نهار وخسرو ب زوج لواحد، لبيت دلوداد ماركاه لأسطورة "لخميري" وكان أول بيت ماركاه لفريق لول دلوداد فتاريخ.
الفوز ديال الوداد ديك الوقت على اليسام لي كانت هي فرقة ديال ستيعمار ديك الوقيتة كان بحالا الا قولتي فوز المنتخب المغربي على المنتخب الفرنسي كانت الوداد كايشجعوها جميع المغاربة حيت كان فريق مسلم ميا فالميا و تأسس من اجل المقاومة.
لوداد هو نادي لي رابح أكبر عدد ديال ألقاب ف لمغريب، عندو رقم قياسي ديال 55 لقب محلي ورقم قياسي ديال 14 لقب دولي، وعندو رقم قياسي دلبطولات لمغربية (22 مرة)، وبزاف دلأرقام لقياسية آخرين...
تاريخ.
مرحلة تأسيس (1937-1939).
تأسس لوداد ف لوقيتة د لحماية لفرانساوية على لمغريب، المرسة ديال دارالبيضا كانو ضايرين بيها المسابح و الا بغيتي تدخل ليهم خاصك تكون مقيد فشي نادي لي كانو تابعين للفرانسويين، من 1935 ل 1936 بزاف ديال لمغاربة دخلو شي لي خلع لفرناساويين لي بداو تايجريو عليهوم، من بعد هادشي طاحت الفكرة على المقاومين باش يصاوبو نادي 100% مغريبي والكين فشلو، غايجي تدخل ديال عائلة بنجلون لي قررو يتاصلو بالعصبة لمغربية وطلبو منهم يقبلو يكون فريق جديد ديال لمغاربة، من تماك تأسس الوداد نهار 8 ماي 1937 فلمدينة لقديمة ديال كازا.
الأصل ديال سمية الوداد ولقصة ديالها وحدة معروفة بزاف عند لمغاربة كاملين، هي نيت لي كتبها أحمد لحريزي ف لكتاب "ملحمة الوداد"، ولي تاتقول بلي الحاج محمد مسيس لي كا يتعتابر واحد من المؤسسين تعطل على لجمع لعام دتأسيس النادي بسباب حيت كان فسينيما كا يتفرج ف لفيلم جديد ولي سميتو "وداد" ديال كوكب الشرق أم كلتوم، ومع قالها تصادفات مع سمعو تزغريتة من شي دار حداهم، هو يقولهم لحاج محمد بن جلون إلا ما تعاودتش تزغريتة غا نديرو بالفأل الحسن لي كان كا يديرو رسول الله صلى الله عليه وسلم، وفعلا ما تعاودتش وقالهم بلي سمية الوداد بالعربية كا تعني الحب، و من تماك تسمى النادي لي غايهز راية لمغريب بسمية "نادي الوداد الرياضي".
أول فرع فالنادي هو فرع ديال كورة د لما، و ف 1938 دارو تأسيس فرع د لباسكيط، و نهار 19 يونيو ف 1939 غايتأسس فرع د لكورة لي غايولي هو لي معروف بزاف فيهم.
مرحلة الظهور (1939-1941).
أول ماتش ف تاريخ الوداد و لعبوه ب لفرقة تانية ضد لفرقة تانية ديال الياسام فأول دورة ديال بطولة شاوية ديال لفرق ثانية، وربحوه الوداد، الماتش لعبوه ف تيران فيليپ ف داربيضا، موراها لعب لفريق لول دلوداد ضد لفريق لول دلياسام برسم أول دورة فبطولة شاوية، خسرو لوداد ب 2-1، لبيت دلوداد ماركاه "لخميري" وسجل سميتو ف تاريخ لوداد.
فهاداك لوقت كانت لبطولة لوطنية حابسة بسبب لحرب لعالمية، وكانت لعصبة لمغربية دارت دوري سماتو كأس لمغرب ولي كان معروف ب سمية آخرة "كأس لحرب" حيت كان كا يتلعب غير ف لوقيتة د لحرب ولي كان دغيا كا يسالي ماشي بحال لبطولة، حيت كا يلعبو فيه غير ربعة دلفراقي لي تأهلو من لكروبات لجهوية ديالهم.
الوداد جاو هوما لولين فلكروب ديالهم ديال عصبة شاوية وربحو أول لقب لي سميتو بطولة شاوية وتأهلو لكأس لحرب، ولي ربحو فيها ماتش دور الربع وماتش دور النصف، و وصلو لفينال لي غا يلعبوه ضد عملاق الكرة المغربية (الياسام) لي كان بطل المغرب ف سبتومبر 1938، الوداد خسر الماتش ب 1-0 غير بزز، هادشي خلا الوداد ياخد أول ميدالية ديال وصيف بطل لمغريب، وموراها لعبو كأس سوپر لمغريب ضد لبطل الياسام، وهنا جات فرصة مزيانة للأب جيكو باش ينتاقم من لقب كأس لحرب لي ضاع ضد لياسام، وفعلا داكشي لي وقع، الوداد ربح لماتش وخدا أول كاس سوپر ليه، وهادشي كان إنجاز كبير حيت أول موسم ديالو مزال فريق جديد وربح فيه زوج ألقاب، هادشي خلا لمغاربة كلهم يوليو يحماقو على الوداد، الحاج بن جلون كتب رسالة للقصر الملكي وقال ل سلطان محمد لخامس بلي هاد الإنجاز كا نهديوه لكم، و والأمير الجليل مولاي الحسن جاوب برسالة وقالهم كا يشرفني نطلب نكون الرئيس الشرفي ديال الوداد، ومن هنا بدات قصة الحب ما بين الوداد والعائلة الملكية العلوية الشريفة.
الموسم لي موراه ديال 1940/1941 الوداد لقا مشاكل كثيرة، حيت لفرنسويين ولاو كا يبينو لخقد ديالهم لهاد النادي لي ولات عندو قيمة كبيرة بزاف عند لمغاربة وخصوصا لعلاقة لي ولات كا تجمع الوداد بالعائلة الملكية، هدشي خلا رئيس العصبة المغربية لي كان فرانساوي ييدا يدير عقوبات على الوداد بسبب حيت ما فيهش شي لاعب نصراني، يعني أي ماتش ربحوه الوداد كا يقولو لهم خسرتوه بسباب اعتراض ديال فريق لخصم، وهدشي خلا الوداد يخسرو النقط وما يربحوش بطولة شاوية، وبسبب هدشي الوداد ولاو كا ينضمو دوريات ودية لجميع لفئات لعمرية ضد لفرق لمغربية لي عندها نفس مبادئ الوداد، بحال دوري لعيد صغير مثلا ولي فاز به الوداد ضد فريق تيحاد ريباطي، ودوري، ودوري عيد لمولود نبوي ولي حتى هو فاز به الوداد، هدشي خلا الأمير مولاي الحسن يعاون الوداد ماديا ومعنويا حيت من بعد نظم لهم دوري عيد لعرش وفاز به الوداد حتى هو. هادشي كامل سبب مشاكل كثيرة للوداد مع لفرانساويين و ولاو باغيين يديرو عراقيل لهاد لفريق لي ولا دايرلهم مشاكل كثيرة، خصوصا بزاف دلعابة كانو مع جيش تحرير.
مرحلة سياسة (1941-1943).
الموسم لي موراه يعني 1941/1942 العصبة المغربية علنات بلي لبوطولة لمغربية غا ترجع، ولكن صدمو لمغاربا ملي قالو لهم بلي الوداد غا يلعب فلقيسم ثاني، هادشي ما عجبش لمغاربة وخصوصا مكتب نادي الوداد لي ولا كا يراسل العصبة المغربية، وهادشي زاد عصبهم وزادو فلعوقوبات حيت جاوبو الوداد بلي إلا ما بغاوش يزيدو شي لاعب نصراني غا يوقفوهم، الموهيم الحاج بن جلون قرر يلقى حل، وجاب لاعب نصراني، والوداد ولاو كا يلعبو ويربحو الماتشات ديالهم بلا ما يخسرو النقط وربحو لبوطولة تأهيلية ولعبو ماتشات ديال باراج ضد لفوروق لي تكلاساو لخيرن فلقيسم لول وربحوهم وخداو لقب لبوطولة ديال لقيسم ثاني بسوهولة، ولكن ما كانوش كا يدخلو داك لاعب نصراني يلعب، هدشي خلق ليهم عاوتاني موشكيل الموسم لي موراه، فلجمع لعام قرر لحاج محمد بن جلون يخلي فرصة لرئيس جديد، عبدالقادر بن جلون فاز بالأغلبية و ولا رئيس جديد ديال الوداد.
الموسم الجديد طاحو فمشاكل عاوتاني ملي ولاو يربحو كا يمشيو لهم نوقاط حيت ما كا يلعبوش نصارا، وبزاف لفوروق ديال فرانساويين بحال لياسام وليوسا وروشنوار وأولمبيك رباط ولاو كا يرفضو يلعبو ضد الوداد، وهادشي عاون الوداد باش ياخدو نقط قانوينة ومع النقط لي جمعو من الماتشات لولين خصوصا الماتش لي ربحون بأكبر نتيجة فتاريخ الوداد 10-0 ضد نادي فضالة رياضي تكلاساو هوما ثالثين فترتيب وتأهلو عاوتاني للمراحل نيهائية، وعاوتاني ربحو و وصلو لفينال وطاحو مع لياسام عاوتاني، وحيت لياسام هوما أبطال لمغريب وعندهم خبرة ربحو لبوطولة، وموراها ف كاس سوپر تعادلو 3-3، ولكن لكاس خداتو لياسام حيت هي لي ماركات لولة (لقانون لقديم). فهاد الوقت كانو المغاربة كا يعيشو فترة صعيبة، خلات جيش التحرير يدير وثيقة المطالبة بالإستقلال، هاد الوثيقة عرفات تواجد إمضاءات ديال شي لاعبين وإداريين وداديين، وخلق لهم مشكل كبير خلا العصبة المغربية تجمد النشاط الرياضي ديال نادي المغاربة. واخا هادشي كامل، كانو شي حاجات مزيانين خلاو الوداد تولي عندو رمزية وطنية كبيرة، وبحكم نتائج لي دار ف كأس شمال إفريقيا ولات عندو شعبية حتى برا لمغريب، خصوصا فلجازائير، هادشي خلا الوداد يتلقى بزاف دعوات منها ديال مشاركة فدوريات حبية دولية و طلبات ديال شراكات.
الموسم لي موراه 1943/1944 المكتب لقا حل ودي مع العصبة المغربية، وقبلو يولي يشارك اللاعب لفرانساوي ف لماتشات، و قرر المدرب لأب جيكو يجيب لاعبين جداد ويشبب لفريق، هادشي خلاه يتصالح مع الألقاب ويربح دوري لعام جديد ف لجازائير ولي فاز به الوداد بعدما ربح لماتش لول ضد فريق راسينݣ لجاميعي لجازائري وتأهل لفينال ضد لمونتاخاب لبريطاني، و الوداد دارو ماتش واعر خلا لجازائريين يشجعوه وفازو بهاد الدوري واخا سالا لماتش تاعادول 2-2 حيت الوداد كانو ماركاو هوما لولين بفضل النجم ديالهوم "كبور". موراها الوداد غا يربح بطولة الشاوية لي ما داوهاش مدة ربع سنين، ولاكن تقصاو من دور الربع ديال لمرحلة نيهائية د لبوطولة.
لموسم جديد 1944/1945 الوداد غا يربحو كأس نوخبة لمغربية لأول مرة فتاريخهم، و ربحو عاوتاني بوطولة الشاوية، ولاكين ملي تأهلو للأدوار نيهائية تقصاو فدور الربع، و ربحو دوري ودي ديال نويل للمرة ثانية على تاوالي.
لموسم لي موراه 1945/1946 كا يتعتابر أحسن موسم غا يديرو الوداد فلقيسم لول ملي تأسس، حيت ربحو فيه لبوطولة لجهوية ديال لجنوب، و موراها ربحو بوطولة الشاوية للمرة رابعة فتاريخ ديال النادي، و ربحو ماتش الربع وماتش النصف وتأهلو لفينال ديال لبوطولة ولي خسارة خسروه ضد لياسام، ولكن من بعد غا ينتاقمو فكأس السوپر المغريبي وغا يربحوه ضد لياسام بطل لمغريب بنتيجة كبيرة بزاف 5-3، و موراها ربحو دوري ريباط لودي لي تدار برعاية الأمير مولاي الحسن، و الدوري السداسي الودي لي كا تنظمو العصبة المغربية.
لبوطولة لوطنية لحتيرافية (1947-1956).
ف لموسم ديال 1946/1947، لعصبة لمغريبية طبقت نظام لحتيراف، و أول مرة غا تولي لبوطولة لمغريبية كاتلعب ب نظام لبطل كا يربحها بنوقاط ماشي بأدوار إقصائية، أول لقب بدات به لعصبة هاد لموسم كان هو كأس فتيتاح لموسم، لقب لي فاز به لوداد و بفضل هادشي لعصبة قررات تكافئ لوداد و رشحاتو هو لي يلعب كأس سوپر شمال إفريقيا لي كان كا يتسما "كأس صداقة شمال إفريقية" و لي شاركو فيه ربعة د لفرقات، بطل شمال إفريقيا و لوصيف ديالو و بطل كأس شمال إفريقيا و لوصيف ديالو، ليوسا كانت ربحات هاد ألقاب بزوجهم، دكشي علاش شارك الوداد مع ليوسا، وحيت راسينغ كان لوصيف حتى هو شارك، يعني ثلاثة فرقات من لمغريب، هاد لكاس ربحوه الوداد من مور ما لعبو زوج ماتشات، لفينال ربحوه ضد راسينغ ب زوج ل زيرو. و ف لبوطولة لمغربية الوداد تكلاساو هوما لخامسين. و ف كأس شمال إفريقيا تقصاو ضد تيحاد تونس.
لموسم لي موراه 1947/1948 كا يتعتابر أول موسم ذهبي فتاريخ الوداد، حيت غا يعرف سيطرة على الألقاب المحلية و ربحو أول لقب رسمي دولي، سداسية تاريخية عمر شي فريق مغريبي دارها من قبل. لبداية كانت ملي ربحو كأس افتتاح لموسم عاوتاني، و زادو ربحو كأس داربيضا لأول مرة فتاريخهم، و زادو ربحو كأس نوخبة لمغربية ثاني مرة، و أحسن حاجة هي ربحو لبوطولة لمغربية لأول مرة فتاريخ النادي، ولي خلا الوداد بشارك أول مرة فتاريخو ف دوري أبطال شمال إفريقيا و لي كانت سميتو "بطولة شمال إفريقيا" ولي غا يفوز به لأول مرة، و غادي يختمها ب رباح ديال كاس سوپر لمغريبي ضد ليوسا لي كان وصيف بطل لمغريب، هادشي كامل خلا الوداد يتحصل على جائزة أحسن نادي شمال إفريقي و جائزة أحسن نادي مغاربي من عند إتحاد عصب شمال إفريقيا، و تحصل على جائزة أحسن نادي مغربي من عند العصبة المغربية، و النجم الوداد "بلمحجوب" فاز بجائزة هداف لبوطولة لمغريبية.
|
لوليد ميمون (بلأمازيغية: ⵍⵡⴰⵍⵉⴷ ⵎⵉⵎⵓⵏ) (تولد نهار 19 مارس 1959 ف بني سيدال - إقليم الناظور) هو واحد لمغني أمازيغي مغريبي تيغنًي بالريفية (تاريفيت), ومعروف بسميًت "لماليك د لأغنية الريفية".
حياتو.
تولد الوليد ميمون فبني سيدال فإقليم الناظور ف 1959 فأسرة ديال لفلاحة أبا عن جد. من صغرو وهو تاتعجبو لموسيقا, وكان متبع بزاف "إمديازن", اللي هوما لفنانا والشوعارا اللي تيغنيو فالريف. قرا الوليد الثانوي فالناظور وملًي خدا لباك مشا للجامعة د ظهر المهراز ففاس, وتمًا دار وعي سياسي ونضالي.
خرًج أول ألبوم ديالو ف 1981, وكانت سميتو أجاج, اللي هي الرًعد. من بعد ماخرج لألبوم قبطوه لبوليس وستنطقوه ومنعو لألبوم يتباع وجراو على الوليد ميمون من لجامعة. واخا هاكا بقا تيغنًي بالتخبية وخرًج ألبوم آخر ف 1986, اللي سميتو أمتلوع (الشمكار), و اللي تباع عادي وماتًمنعش.
فاللول ديال التسعينات هاجر الوليد ميمون لهولاندا, وخرًج جوج ألبومات تمًا. ف 1997 مشا يعيش فالكاناري, ولكن ماطوًلش فيها ومشا لبلجيكا ف 1998, وهي اللي عايش فيها من ديك لوقت تال دابا.
لأغاني ديالو.
الوليد ميمون معروف بزاف عند الناس اللي تيسمعو لأغاني الريفية, وعندو عدد د لأغاني لمعروفة, منها بحال دابا:
|
اليوسفية، لي كان سميتها لويجانطي (ب لفرانساوية: Louis-Gentil)، هي جماعة ترابية حضرية كاينة ف إقليم اليوسفية، جهة مراكش آسفي، ساكنين فيها 67628 واحد، على حسب لإحصاء لعام 2014.
|
لݣردان جماعة ترابية حضرية كاينة في إقليم تارودانت، جهة سوس ماسة، ساكنين فيها 12313 نسمة، على حسب الإحصاء العام 2014.
|
الݣرعاني جماعة ترابية قروية كاينة ف إقليم آسفي، جهة مراكش آسفي، ساكنين فيها 11291 واحد، على حسب لإحصاء لعام 2014.
|
لݣنتور جماعة ترابية قروية كاينة ف إقليم اليوسفية، جهة مراكش آسفي، ساكنين فيها 18544 واحد، على حسب لإحصاء لعام 2014.
|
امرامر هي جماعة ترابية قروية كاينة ف إقليم الصويرة، جهة مراكش آسفي، ساكنين فيها 7587 واحد، ولكتافة سكانية فيها 60.32 بنادم فلكيلو متر مربع، تايعيش فيها 3838 راجل، أو 3749 مرأة، أو 1452 أسرة، على حساب لإحصاء ديال 2014.
تجهيزات.
24,59 فلمية ديال ديور مجهيزن بلما دشريب
80,30 فلمية ديال لأسر مجهزين بضو
0,21 فلمية ديال لأسر عندهم لواد لحار
1,74 فلمية ديال لأسر عندهم لأنترنت
1,39 فلمية ديال لأسر عندهم اورديناتور
1,32 فلمية ديال لأسر عندهم طوموبيل
|
امزم صنهاجة جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 10310 واحد، على حسب لإحصاء لعام 2014.
|
مزوضة جماعة ترابية قروية كاينة ف إقليم شيشاوة، جهة مراكش آسفي، ساكنين فيها 23132 واحد، على حسب لإحصاء لعام 2014.
الفروع.
1- أيت الضيط
2-لزيفة
3-أيت بويعقوب
4-ايت كضيض
5-زناكة
|
امزيلات جماعة ترابية قروية كاينة ف إقليم الصويرة، جهة مراكش آسفي، ساكنين فيها 4209 واحد، على حسب لإحصاء لعام 2014.
|
لنتيخاب طّبيعي (ب لونݣلي : Natural selection) هو واحد لعملية مشي عشوائية، فيها كيتزاد ؤلا كيقل تعاويد دصفات ؤلا ميزات معينة ف شي ݣروب سكاني فاش كيوقع تكاثر متنوع (كيتولدو افراد مختالفة من حيت صيفات)، هو من بين أهم لميكانزمات ديال تطور.
تنوع ديما مضمون ب لفضل ديال طفرات لعشوائية لي كدير تغيرات ف جينوم ديال لكاينات لحية، هاد طفرات تقدر تورث لجيال جاية، هاد لجينوم لي كيثورت كيتفاعل مع بيئة لي عايش فيها كل كائن، اقدر يكون شي افراد عندهم صيفات ميميزة كتخليهم كيقدرو على نجاة ؤ توالد كثر من افراد أخرى، هادشي علاش كيتطور لݣروب.
لعوامل لي كتأثر علا نجاح د توالد حتا هي مهمة، هاد لفيكرة طورها تشارلز داروين ؤ سماها ب لانتخاب لجنسي، لانتخاب طبيعي كيخدم علا نمط لي باين، يعني صيفات لي كتبان ف لكائن، مثلا لكاينات لي كتجري مزيان ؤلا لي صحيحة عندها فرصة كبيرة باش تعيش، ؤ دوز هاد نمط لي باين، ؤ مع لوقت يقدر هاد تغييرات تخلق ݣروبات متخصصة ف شي بيئة، ؤ فلخر يبانو نواع جديدة، لانتخاب طبيعي هو لي كيخلي ݣروبات تتطور، هو مختالف على لانتخاب لإصطناعي، لي بنادم هو لي كيدير لخدمة ديال طبيعة ؤ كيغربل صيفات لي بغا ؤ يخليها دوز لجيال لي جاية.
|
انفيفا جماعة ترابية قروية كاينة ف إقليم شيشاوة، جهة مراكش آسفي، ساكنين فيها 6463 واحد، على حسب لإحصاء لعام 2014.
|
نقيطاعات لموت (ب لبرطقيزية: "As Intermitências da Morte") رواية ديال لأديب لبرطقيزي جوزي ساراماݣو، خرجات عام 2005 من دار النشر إيديتوريال كامينو.
الرواية كاتعاود قصة واحد لبلاد، ݣاعما محددة، ماكاتبقاش فيها لموت. الرواية داخلة فالستيل لأدابي ديال ساراماݣو لي كايمزج فيه بين لأداب و لفلسفة و حتا تّكوميك من النظام السياسي و جّتيماعي لحالي.
|
اولاد عياد (بالأمازيغية : ⵓⵍⴰⴷ ⴰⵢⴰⴷ) هي واحد المدينة ف اقليم الفقيه بن صالح ف جهة بني ملال خنيفرة، كيسكن فيها شي 21,466 ديال بنادم عل حساب ليحصا ديال 2004.
لموقع.
كاينة اولاد عياد ف لأحداثيات: 32° 12' 0" دشمالا و 6° 48' 0" غربا. وعلى طّريق لوطنية رقم 8 لي كتربط مدينة بني ملال بمدينة مراكش. لوزين دسكر هو معلمة ديال لمدينة حيت كاين ف لخرجة ديالها علا طريق كيسهل علا لي دايز يعرف لمدينة .
لمناخ.
كتصنف اولاد عياد ف لمناخ لمتوسطي لقاري لي ناشف، لي فيه شتا باردة، ؤ صيف سخون، كتوصل لموايان د لحرارة لماكس 29.71 ومينيموم ل 13.05، لموايان د شتا لي كاتطيح هو 438.42 مليمتر ف لعام، لي هاد شتا مانضماش ف لعام.
اما لعجاج لي كاين هو لعجاج د شرقي ديال صيف لي كاتجي من لجنوب وكيخلي واحد لموجة د سّخونية.
جغرافيا.
لمدينة ضاير بها سلسلة دجبال لأطلس لمتوسط من جهة لجنوب ؤ من شمال أراضي زراعية سقوية كبيرة لي معروفة بسهل تادلة (محليا : لبلان) هادشي حيت عندها جوج د لويدان صطيناعية كيعتمدو عليهم ف لفلاحة.
ليكونومي.
لأغلبية دسكان كيعتمدو علا لفلاحة بشكل رئيسي؛ تّجارة حتى هي كتعرف رواج كبير.
|
باب دارنا هولدينݣ، معروف كتر غير بسميت باب دارنا، هي واحد شاريكة مغريبية ديال لإنعاش لعقاري، كيقولو بلي بدات ف 1990، ولاكين ماتحلات رسميا حتال 18 أكتوبر 2019، مولاها هو سيدي محمد الوردي لي من قبل كان موضاف معا وفاسلف ؤ وفاكاش.
لبدية.
لقصة كاتبدا ب ضبط ف 2013 ملي باب دارنا بدات كاتبان ف ساحة ب لإشهارات ف تلفازة وسوشل ميديا كيبينو فيهم أنهم عندهم مشاريع ديال ديور ف بزاف د لمدون د لمغريب ؤ بعروض مختالفة كاتناسب كلشي، ؤكيديرو حتا تسهيلات ف لخلاص.
هاد لإشهارات، لي شاركو فيهم ممتيلين ؤفنانين، كانو كيدوزو فيهم لعروض لي كاينا بحال مثلا "تشري جوج ديور وتالتا فابور" ولا "ڤيلا بتامان برطمة"، هادشي لي خلا ناس يتيقو ؤيزعمو يشريو.
حاجة خرا، هاد "شاريكة" حضرات لبزاف د لمعارض داخل لمغريب ولا ف لخاريج، وهادشي خلا حتا لمغاربة لي ساكنين برا يزعمو ف الشرا ديال ديور.
لفضيحة ديال نّصب.
ف لول ديال نونبر 2019، تقريبان شي 20 واحد لي دافعين تسبيق باش ياخدو ديور مشاو كيطالبو قدام لمقر د شاريكة باش يردو ليهم فلوسهم حيت تعطلو باش يعطيهم ديورهم؛ ومن بعد ليالي من لمفاوضات، الوردي عطاهوم شيكات. نهار 7 نونبر واحد من هاد الناس ؤفنفس لوقت محامي دار شكاية ضد رئيس لمدير لعام ديال باب دارنا الوردي حيت شيكات بلا رصيد.
تحقيق.
ف 21 نونبر، الوردي تشد وتحط ف لحراسة نضرية. معا لبوليس لقضائي الوردي عتارف بلي ماكانش عندو ترخيص ديال لبني.
ف 30 دجنبر، نائب لمدير لعام ؤ نمرة 2 ديال باب دارنا عتمان البوكفاوي تشد ؤهو هربان ف أبيدجون ف لكوط ديڤوار.
ف نونبر 2021، خرجو تقارير بلي لوردي هرّب ل فلوس ل پاناما ؤ خدّمهم ف واحد شاريكة د ستيتمار تما، ضحايا طالبو باش يتحل تحقيق ف هاد لقضية.
لموحاكامة.
ف 12 يناير 2023، حكمات محكامة ستيناف د دارلبيضا على مول شاريكة لوردي بخمسطاش لعام د لحبس ؤ على نّوطير لي متاهم ب تزوير ب طناش لعام د لحبس، ؤ لمجموع تعطات 51 عام د لحبس لڭاع ناس لي متاهمين ف هاد لقضية.
|
باربادوص (بلينݣليزية: Barbados) هي واحد لبلاد جزيرة جات فلكاريبي. لمساحة ديالها صغيرة بزاف وماتاتفوتش 439 كم². الطول ديال لبلاد كاملة هو 34 كم ولعرض ديالها 23 كم. أقرب بلدان لباربادوص هوما سانت ڤينسنت و لݣرونادين (168 كم) وطرينيضاض ؤ طوباݣو (400 كم).
ستعمرو بزاف د لبلدان باربادوص منها لبرتغال وصبانيا وبريطانيا (اللي ستعمراتها ف 1625). ستاقلات لبلاد نهار 30 نونبر 1966, ومن ديك الساعة وهي تابعة للمنظمة د لكومونويلث بحال لأغلبية د لبلدان اللي ستعمراتهم بريطانيا, ودخلات عضو مع لأمم لمتحدة.
تيسكنو ف باربادوص تقريبا 280.000 ديال الناس ولعاصمة ديالها وأكبر مدينة فيها هي بريدج تاون. اللغة الرسمية فلبلاد هي لينݣليزية, ولفلوس اللي تاتخدًم فيها هي الدولار د باربادوص. باربيدوس معروفة بالسياحة وتيجيوليها الناس من لعالم كامل باش يستافدو من لبحر ولجو ديالها.
|
باريز ؤلا پاري، (بالفرانساوية: Paris) لي كاتلقّب ب "لعاصمة د الضواو"، هي العاصمة د فرانسا وأكبر مدينة فيها. هي من أكبر لمدون د ؤروپا, ؤ كايسكن فيها ؤ نّواحي ديالها كثر من 12 مليون بنادم.
باريز معروفة ف لعالم كولو ب لمعالم لحضارية ؤ تقافية لي فيها، بحال برج إيفيل، وقوس النصر ولمتحف د لّوڤر. هاد لمعالم كولها تيخليو ناس من ݣاع لبلدان يزوروها، ؤ هي وحدا من لمدون سياحية لكبار ف لعالم.
باريز معروفة من بزاف د نواحي ف رياضة، ف لكورة متلا لفرقة ديالها پاري سان جيرمان ربحات بزاف د لبطولات متًابعة، ولا تّينيس، حيث كاتنظم لبطولة د رولون ݣاروس فيها كل عام ف شهر ماي.
كاين ف باريز جوج د لمطارات دوليين كبار، وهوما مطار شارل دو ݣول، ؤ مطار أورلي.
|
بانݣلاديش (ب لبينݣالية: গণপ্রজাতন্ত্রী বাংলাদেশ) هي واحد لبلاد فلجنوب الشرقي ديال آسيا. تاتحدها لهند من ݣاع الجوايه، من غير لجنوب الشرقي، اللي عندها فيه حدود مع بورما، و لجنوب اللي تاطًل فيه على لخليج د لبنݣال. بانݣلاديش تاتعني لبلاد د لبنݣال باللغة لبينݣالية.
ف 1947، مورا ما خرجات بريطانيا من شبه لقارة لهندية، تقسمات ديك لمنطقة على جوج: لمنطقة د لهندوس هي لهند، و لمنطقة د لمسلمين هي پاكيستان، اللي كانت فيها پاكيستان لغربية ( هي پاكيستان ديال دابا)، و پاكيستان الشرقية (هي بانݣلاديش). علاود لحݣرة و لإهمال ليقتيصادي و السياسي و اللغوي، دارو الناس ديال پاكيستان الشرقية ثورة على پاكيستان لغربية، و وقعات حرب بيناتهم سالات بليستيقلال ديال پاكيستان الشرقية، اللي ولات هي لجمهورية الشعبية د بانݣلاديش ف 26 مارس 1971.
تيسكنو ف بانݣلاديش تقريبا 161 مليون واحد (هي الدولة التامنة من ناحية عدد السكان فلعالم) و لعاصمة ديالها هي داكًا. لعدد لكبير د السكان ديالها تيخلًيها هي الدولة لمسلمة التالتة من ناحية الناس فلعالم. لفلوس اللي كاتخدًم فلبلاد هي تاكا، و اللغة الرسمية هي لبينݣالية. بانݣلاديش داخلة مع لأمم لمتحدة و منظمة لكومنويلت و ليتيحاد د جنوب شرق آسيا د التعاون لإقليمي و مؤتمر لقمة لإسلامي.
|
لباهاماس، لمعروفة رسميا بلكومونويلث د لباهاماس (بلينݣليزية: Commonwealth of The Bahamas) هي واحد لبلاد جات فلكاريبي ولأراضي ديالها كلها جزر ف لبحر. لباهاماس فيها تقريبا 700 جزيرة منها لكبار والصغار، جاو كلهم فلمحيط لأطلسي. لباهاماس جات ف الشمال د كوبا وجمهورية الدومينيكان وهايتي، وقريبة للولاية د فلوريدا ف ميريكان.
باهاماس هي أول أرض وصل ليها كولومبوس من أوروپا ف 1492، ولكن الصبليون ماستعمروهاش وكملو للجزيرة د هيسپانيولا. لبريطانيين هوما أول بلاد ستعمرات لباهاماس ف 1718 وجابولبها بزاف د لعبيد من إفريقيا. ف 1807 حبسات بريطانيا التجارة د لعبيد وولاًو بزاف د الناس اللي كانو عبيد تيمشيو لباهاماس يسكنو فيها، وزادو كتر من مورا ما تحبسات لعبودية النيت فلبلاد ف 1834.
تيسكنو ف لباهاماس 332.634 واحد، 90% منهم عندهم أصول من إفريقيا. اللغة الرسمية فلبلاد هي لينݣليزية والعاصمة هي ناساو. لعملة اللي كاتخدًم ف لباهاماس هي الدولار لباهامي. لقتيصاد د باهاماس تيضور بزاف على السياحة اللي تادخًل 60% من الناتج لخام د لبلاد وتاتخدًم النص د لباهاميين تقريبا.
|
برشيد جماعة ترابية حضرية كاينة ف إقليم/عمالة برشيد، جهة دّار لبيضا سطات، ساكنين فيها 135733 واحد، على حسب لإحصاء لعام 2014.
|
برغواطا (ب لأمازيغية : ⴱⴻⵔⵖⵡⴰⵟⴰ) هي تاني دولة أمازيغية-إسلامية بانت ف لمغريب (بعد إمارة نّكور)، دولة بانت ف كوشطا ديال لمحيط لأطلنتي، كانت لتيحاد ديال قبايل مصمودة، من بعد مادارو تورة ضد لعباسيين، دارو مملكة ديالهم ف تامسنا (دكالة دابا) بين 744 ؤ 1066 وكين لي كيقول بلي ف توسع ديالها لكبير شدات من شالة (سلا دابا) حتى واد تانسيفت، ؤ بايعو طريف لمطغري أمير عليهم. عاصمة برغواطا كانت هي أزمور ف بعض المرات و شالة و أسفي.
طريف المطغيري كيسميوه عوتاني ريورى او رياورا بتمازيغت وهي "لكي وري ناس طريقهم". وعلى حساب ماجانا من عند لموارخين لعرب فراه كون دين جديد لجمع بين نصرانية و ليهودية و ليسلام تاع الازارقة و الصفريين لي كعتابروهم خوارج هادشي لاش علاقة برغواطا ديمن خاسرة وممزياناش معا جيرانها الدريسيين و مغراوا.
الدين ف برغواطا.
موصلناش بزاف على فعايل تاع برباتيين غير بلي كان عندهم قرآن و كتاب شريف تاع الله بالأمازيغية فيه 80 سورة كان منها سورة أيوب بتمازيغت و لي ترجمتها ب الداريجة هي:
ف تورات شعبي.
باقي تال دابا لأثر ديال البربراطيين وتال دابا شي ناس ف بلايص تاع دكالة و الشاوية و زمور مكدبحوش الفروج لكبير ف السن. عوتاني طقس تاع حليلو أولا كما كسميوه زمزم هو ف حقيقة طقس تاع بربراطيين تاع تبرك بالما مورا الدبيحة لي دابحينها بسميت أكوش. و كاين طقس أخر لي هو التبرك بدم الذبيحة و رشان الدم ف الحيوطا أولا لقنات تاع الدار. و جتماع على المحرقة ف يوم عاشورا و لغنا علا ود طليب لغفران و التبرك بالنار ب لخطو فوق منها. و حتا طليب الشتا من أنزار و بخصوص نْشيد ديال "تاغنجا ياربي تصب الشتا". حيت ف لأصل البرغواطية ديانة واخدينها من التورات تاع إمازيغن لي كانو ديك ساعة بسميت مصمودا و صنهاجة.
|
برلين (بلألمانية: Berlin) هيا لعاصيمة ديال ألمانيا و أكبر مدينة فيها، ؤ هيّا ف نفس لوقت وحدة من لجيهات 16 ديال ألمانيا. برلين كتحدها لجيهة (لاند) ديال براندنبورݣ من ݣاع الجّوايه. تّاريخ ديالها كيرجع ل نّص تّاني ديال لقرن 12 ولاكين ماولّات عندها أهمية كبيرة حتا ولّات لعاصيمة د لإمبراطورية لألمانية ف 1871.
برلين عندها تاريخ قديم و مهم ف لعالم، و فيها 3 ديال لبلايص اللي مسجّلين ف اللّيستا د معاليم التراث العالمي د ليونيسكو. من مورا لحرب لعالمية التانية، و بالضبط ف 1961، تقسمات لمدينة على جوج طراف، بيناتهم سور كانت سميتو "السور د برلين". لغرب د برلين كان تابع لألمانيا لغربية (كانت بلاد رأسمالية، لعاصمة ديالها هي بون)، و الشرق كان هو لعاصمة د ألمانيا الشرقية (اللي كانت بلاد شتراكية). السور د برلين طاح ف 1989، و من موراه ولات برلين مدينة وحدا، و تا لألمانيات بجوج تجمعو و ولاّو لجمهورية لفيديرالية د ألمانيا.
تيسكنو ف برلين تقريبا 4.5 مليون د الناس، و محسوبة مدينة عالمية ف بزاف د لمجالات بحال التقافة ولإعلام و الصيونص. فيها 4 ديال لجامعات د الدولة، و كتر من 30 ديال لفلوس. 67 واحد من اللي ربحو لجائزة د نوبل كانو خدّامين ولاّ مقيدين ف جامعة كاينة ف برلين. لمدينة عندها مطار دولي، و فيها لميطرو من عام 1902.
تاريخ.
لمدينة تأسسات رسمياً ف لقرن 13، ولاكين كا بلاصة د سّكنى تقدر تكون قدم. لبحت لأركيولوجي كشف علا طراف د لخشب (يمكن تستعملو ف لبني) كيرجعو ل عام 1183.
|
اتحاد بروناي دار السلام (ب لونݣلي: Nation of Brunei, the Abode of Peace - بلمالاي: Negara Brunei Darussalam) هي واحد لبلاد ف لجنوب الشرقي د آسيا جات فالشمال د لجزيرة د بورنيو اللي تاتقاسمها معا ماليزيا و أندونيسيا. بروناي تاتحدًها ماليزيا من ݣاع الجوايه من غير الشمال اللي كاطًل فيه على لبحر د الشينوا لجنوبي.
بروناي تاتَعتابر دولة صناعية و متقدًمة و هي مرتًبة الرابعة ف مؤشر التنمية البشرية من مورا سنغافورة و كوريا لجنوبية و الجاپون. كانت مستعمرة ديال بريطانيا من 1888، و ستاقلات ف 1 يناير 1984 من بعد ثورة مسلحة. مورا ليستيقلال ديالها خدات لبلاد تجاه ديال الصناعة و لحداثة، و هادشي خلاً لقتصاد ديالها يطلع بزاف، بدرجة وصلات تال 56% ما بين 1999 و 2008. ف 2011، على حساب صندوق النقد الدولي، كانت برواني هي الدولة لوحيدة (مع ليبيا) اللي ما عندها تا كريدي.
تيسكنو ف بروناي تقريبا 442.000 واحد و لعاصمة ديالها هي بندر سيري باݣاوان. اللغة الرسمية د لبلاد هي لمالاي و لفلوس اللي كاتخدُم فيها هي الدولار د بروناي. لإسلام هو الدين الرسمي د بروناي و تقريبا 79% د الناس ف لبلاد مسلمين.
|
بلاد لغال ولاّ ويلز (بلينݣليزية: Wales - ب لويلزية: Cymru) هي بلاد جات ف لمملكة لمتحدة. تاتحدّها لينݣليز من الشرق، لمحيط لأطلسي من لجنوب و لغرب، و لبحر لإيرلاندي من لغرب و الشمال. لأغلبية د لبلاد فيها جبال و تلاّت. أعلى جبل فيها هو جبل سنوودون.
التاريخ ديال بلاد لغال مرتابط بزاف بالتاريخ د لبلدان اللي حداها، كتيرشي لينݣليز. كانت تابعة ليها شي مرات، و مستاقلة منها مرّات آخرا. دخلو وييلز و لينݣليز بجوج ل بريطانيا ف 1707، و لكن لهوية ديال وييلز ما بدات تاتبان تال اللّخر د لقرن 19 و لقرن 20، فين تدارو أحزاب سياسية قومية، و تكونات جمعيات تادّافع على اللغة لويلزية. ف 1999، تأسس لبرلمان ديال بلاد لغال، اللي تيتكلّف بلمصالح د الناس د لمنطقة، و فيه 60 مقعد.
تيسكنو ف ويلز تقريبا 3.1 مليون د الناس، و لعاصمة ديالها هي كارديف. اللغات الرسمية فيها هوما لينݣليزية و لويلزية، و لفلوس اللي كاتخدّم هي لپّاوند. ف بزّاف د الرياضات، بلاد لغال عندها فرقة ديالها بوحدها، بحال لكورة و الريݣبي. ولكن ف مسابقات بحال لألعاب لأولمپية، تيشاركو الرياضيين ديال وييلز مع لفرقة ديال لمملكة لمتحدة.
|
بلجيكا واحد الدولة ؤروپية عندها حدود فالشمال مع هولندا و مع ألمانيا و اللوكسومبورڭ فالشرق و فالجنوب مع فرنسا. العاصمة ديالها هي بريكسيل و ساكنين فيها عشرة المليون ديال البشر .40% منهم تيهضرو الفرانساوية و 60% منهم الهولندية و واحد النسبة قليلة تيهضرو بالألمانية. هاد الثلاثة ديال اللغات هما اللغات الرسمية في البلاد.
الناس ديالها كايتسماو "بلاجكا" .
بلجيكا اللاتينية هو السمية اللي كانوا كيعيطوا ليها به قبل الإستقلال ف 1830 . نظام الحكم فيها اتحادي ملكي وهي من بين البلدان اللي أسسو الروح د ليتيحاد لوروپي ف 1957.
|
لجمهورية د بلغاريا (بلبلغارية: Република България) هي واحد لبلاد جات فلجنوب الشرقي د أوروپا وتاطًل على لبحر لكحل. تاتحدًها رومانيا من الشمال، تركيا و ليونان من لجنوب، و صربيا و مقدونيا الشمالية من لغرب.
بلغاريا عندها تاريخ طويل وكانو فيها بزاف د لحضارات منهم لإغريق والرومان والصلاڤ والدولة لعثمانية. ف 1946، عام من مورا لحرب لعالمية التانية، ولات بلغاريا دولة اشتراكية فيها حزب واحد. ف 1989، غادي يطيح لمعسكر الشرقي وغادي يخلي لحزب الشيوعي لبلغاري أحزاب خرا باش تتكون وتشارك فلينتيخابات، ومن ديك الساعة أتولي بلغاريا بلاد ديموقراطية.
تسيكنو فبلغاريا تقريبا 7 د لمليون د الناس ,لعاصمة ديالها هي صوفيا واللغة الرسمية اللي تاتًهضر فيها هي لبلغارية (اللي تاتًكتب بحرف سيريليك). لعملة د بلغاريا هي الليڤ. بلغاريا عضو فليتيحاد لأوروپي ودخلات ليه ف 2007، وهي عضو فبزاف د لمنظمات اخرى بحال حلف الشمال أطلسي (الناطو) و لأمم لمتحدة.
|
بلفاع جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 27592 نسمة، على حسب الإحصاء العام 2014.
|
بن حمد جماعة ترابية حضرية كاينة ف إقليم/عمالة سطات، جهة دّار لبيضا سطات، ساكنين فيها 32528 واحد، على حسب لإحصاء لعام 2014.
|
بن بطوطة، هيا واحد لفواها صغيرا على سطح ديال لقمر جات فلمنطقة ديال ماري فيكونديطاطيس، و لي كاينة ف لجيهة شرقية ديال لجزء لقريب ديال لقمر. و جات ف لجنوب لغربي ديال لفوهة ديال ليندبرغ و ف شمال شرقي ديال لفواها لمعروفة ديال ݣوكلينيوس. و شكل ديالها مدوّر ومقاد، و عندها أرضية واسعا ف لداخل ديالها.
لفواها كانت مسمية من قبل بالسمية ديال ݣوكلينيوس أ، قبل ما يجي تيحاد لعالمي لفلكي لي سمّاها بسمية ديال دابا و نسبا لرحالة ؤلكاتب لمغريبي لأمازيغي لي كان فلقرن ربعطاش بن بطوطة.
|
بن خليل جماعة ترابية قروية كاينة ف إقليم/عمالة طان طان، جهة ݣلميم واد نون، ساكنين فيها 741 واحد، على حسب لإحصاء لعام 2014.
|
بن مسيك جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 131785 واحد، على حسب لإحصاء لعام 2014.
|
بن معاشو جماعة ترابية قروية كاينة ف إقليم/عمالة برشيد، جهة دّار لبيضا سطات، ساكنين فيها 8458 واحد، على حسب لإحصاء لعام 2014.
|
بن يعقوب جماعة ترابية قروية كاينة في إقليم طاطا، جهة سوس ماسة، ساكنين فيها 2900 نسمة، على حسب الإحصاء العام 2014.
|
بنسليمان جماعة ترابية حضرية كاينة ف إقليم/عمالة بنسليمان، جهة دّار لبيضا سطات، ساكنين فيها 56138 واحد، على حسب لإحصاء لعام 2014.
|
بني تسيريس جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 14067 واحد، على حسب لإحصاء لعام 2014.
|
بني خلوݣ جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 12930 واحد، على حسب لإحصاء لعام 2014.
|
بني هلال جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 17843 واحد، على حسب لإحصاء لعام 2014.
|
بني يخلف جماعة ترابية قروية كاينة ف إقليم/عمالة لمحمدية، جهة دّار لبيضا سطات، ساكنين فيها 48338 واحد، على حسب لإحصاء لعام 2014.
|
بني ياݣرين جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 13031 واحد، على حسب لإحصاء لعام 2014.
|
بنݣرير جماعة ترابية حضرية كاينة ف إقليم الرحامنة، جهة مراكش آسفي، ساكنين فيها 88538 واحد، على حسب لإحصاء لعام 2014.
|
بهية محتسين (خلاقت ف لمحمدية ف 23 غشت 1979) لعايبية د تّينيس مغريبية. هي أول مغريبية وصلات ل طّوپ 150 ف لعالم ف 2002، فاش وصلات ل تّرتيب 149 ف لعالم. ف دّوبل كان أحسن ترتيب ديالها 143 (تا هو ف 2002).
بهية لعبات تّينيس ف لمستوى پرو بين 1999 و 2007.
بهية كانت أهم لاعبة د لمنتخب لوطني لمغريبي ف ل فيد كاپ و ربّحات لمغريب بزاف د لميداليات دهبية ف تّورنوات لجهويين ب حيت دات 6 د لمرات دّهبية د لألعاب لعربية و كانت دات لميدالية دّهبية د لألعاب لمتوسطية 2001.
|
بهيجة إدريس، وسميتها لحقيقية بهيجة العلمي الإدريسي (خلاقت ف سلا ف 1944) مغنية مغريبية من رّواد د لغنية لمغريبية لعصرية بين خمسينات و سبعينات لقرن لعشرين.
حياتها.
بهيجة بنت عائلة سلاوية عطات بزاف د لفنانين، خوها هو الملحن محمد الإدريسي، اللي كان لحن أغاني مشهورة بحال "عندي بدوية" و "بنت بلادي زينة". ختها هي لمغنية أمينة إدريس مولات لأغنية المشهورة "التيليفون". راجل ختها أمينة هو الملحن محمد بنعبدسلام و بنتهوم هي لمغنية غيثة بن عبد السلام.
راجل بهيجة هو الملحن عبد الرحمن الكردودي الحسني وبنتها هي المغنية، دعاء عبد الرحمن.
بهيجة كانت من لفنانات لولات لّي هاجرو ل لمشرق و دارت كاريير و شهرة كبيرة ف لعالم لعربي، بحيت أنها غنات أغاني و قصائد ب الفصحى (د نزار قباني) و أغاني ب لمصرية.
بهيجة عندها كتر من 100 غنية و من أشهرها "لما يجري قدامي" و "ماهو جاري ولا قريب لدواري" لّي ولات من لخالدات د لموسيقى لمغريبية لعصرية و شّعبية.
|
بوعبوط جماعة ترابية قروية كاينة ف إقليم شيشاوة، جهة مراكش آسفي، ساكنين فيها 11486 واحد، على حسب لإحصاء لعام 2014.
|
بوعبوط أمدلان جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7538 واحد، على حسب لإحصاء لعام 2014.
|
بوجدور جماعة ترابية حضرية كاينة ف إقليم/عمالة بوجدور، جهة لعيون سأقية لحمرا، ساكنين فيها 42504 واحد، على حسب لإحصاء لعام 2014.
|
بوحمام جماعة ترابية قروية كاينة ف إقليم/عمالة سيدي بنور، جهة دّار لبيضا سطات، ساكنين فيها 23234 واحد، على حسب لإحصاء لعام 2014.
|
بوركينا فاصو (بالفرانساوية : Burkina Faso) هي دولة ف غرب إفريقيا، مساحتها 274.200 كلم² وضايرين بيها ستا ديال البلدان : مالي ف الشمال والغرب، النيجر ف الشرق، بينين والطوݣو ف الجانوب الشرقي، غانا ف الجانوب، و الكوط ديڤوار ف الجانوب الغربي. عداد سوكان ديالها 20,321,378 . ولوغتها الراسمية هي لفرانساوية، ولكن خمسين ف المية د السوكان لوغتهوم الأم الموري. ف لبدو مورا ليستيقلال كانت البلاد سميتها جمهورية ڤولطا العوليا (1958 - 1984) حتى بدل ليها رئيسها طوما سانكارا السمية لبوركينا فاصو ف 1984. ناسها كيتسماو البوركينابيين و عاصمتها واݣادوݣو.
|
ميانمار، ولاّ بورما (سمية قديمة)، ولاّ براهماديش، رسميا لجمهورية د لإتحاد د ميانمار ( بلبورمية: ပြည်ထောင်စု သမ္မတ မြန်မာနိုင်ငံတော်) هي بلاد جات ف لجنوب الشرقي د آسيا. تاتحدّها بانݣلاديش و لهند من الشمال لغربي، الشينوا من الشمال الشرقي، لاووص و طايلاند من الشرق و لجنوب الشرقي، و لمحيط لهندي من لغرب و لجنوب لغربي. بورما هي أكبر بلاد من ناحية لمساحة ف جنوب شرق آسيا، و لعاشرة ف لمساحة ف آسيا.
لبلاصة اللي فيها ميانمار تستعمرات من بريطانيا ف لقرن 19، و كانت داخلة مع لهند لبريطانية ف مستعمرة وحدا. ف 1 أبريل 1937، من مورا نتيخابات، تفارقات بورما على لهند وولأّت مستعمرة بوحدها. ف وسط لحرب لعالمية التانية، حتلات الجاپون لبلاد، و لكن مور ماخسرات لحرب، عاود رجعات بورما د بريطانيا، اللي بقات مستعمراها، تا ستاقلاّت لبلاد ف مرّة ف 1948.
تيسكنو ف ميانمار تقريبا 54 مليون د الناس، ولعاصمة ديالها هي نايپيداو. أكبر مدينة ف لبلاد هي رانݣون. اللغة الرسمية هي لبورمية، ولفلوس اللي كاتخدّم هي لكيات. لبلاد فيها ناس عندهم بزاف ديال لأديان منهم لبوديين و لمسيحيين و لمسلمين. لمسلمين و لهندوس ديال بورما عندهم مشاكل بزاف وتيعانيو من لحݣرة. ميانمار داخلة ف بزاف د لمنضمات دولية بحال لأمم لمتحدة و لحركة د عدم لإنحياز و لقمة د شرق آسيا.
|
بوروس جماعة ترابية قروية كاينة ف إقليم الرحامنة، جهة مراكش آسفي، ساكنين فيها 5986 واحد، على حسب لإحصاء لعام 2014.
|
Subsets and Splits
No community queries yet
The top public SQL queries from the community will appear here once available.